cyanic-selkie/wikianc huggingface dataset:
സ്പിൻഡിൽ, ഷട്ടിൽ, ആൻഡ് നീഡിൽ
ഗ്രിം സഹോദരന്മാർ ശേഖരിച്ച ഒരു ജർമ്മൻ യക്ഷിക്കഥയാണ് "സ്പിൻഡിൽ, ഷട്ടിൽ, ആൻഡ് നീഡിൽ" കഥ നമ്പർ 188. നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 585 വകുപ്പിൽ പെടുന്നു.
സംഗ്രഹം
ഒരു പെൺകുട്ടിയുടെ മാതാപിതാക്കൾ മരിച്ചതിനെ അവളുടെ തലതൊട്ടമ്മയാണ് വളർത്തിയത്. അവർ മരിച്ചതിനെ തുടർന്ന് അവൾക്ക് ഉപജീവനത്തിനായി വീടും ഒരു സ്പിൻഡിൽ, ഒരു ഷട്ടിൽ, ഒരു സൂചി എന്നിവ ലഭിച്ചു. അവൾ അത് നന്നായി ചെയ്തു.
ഒരു ദിവസം ഒരു രാജാവിന്റെ മകൻ വധുവിനെ തേടി വന്നു. ഒരേസമയം ഏറ്റവും ധനികനും ദരിദ്രനുമായ ഒരാളെ അവൻ ആഗ്രഹിച്ചു. ഈ ഗ്രാമത്തിൽ, അവർ ഏറ്റവും ധനികയായ പെൺകുട്ടിയെയും പിന്നെ അനാഥ പെൺകുട്ടിയെയും ചൂണ്ടിക്കാണിച്ചു. അവൻ ഏറ്റവും ധനികയായ പെൺകുട്ടിയുടെ അടുത്താണ് കയറിയത്. പെൺകുട്ടി അവനെ നമസ്കരിച്ചു. പിന്നീട് നൂൽനൂൽക്കുന്ന പാവപ്പെട്ട പെൺകുട്ടിയുടെ അടുത്താണ് അവൻ കയറിയത്. അവൻ തന്നെ നോക്കുന്നത് കണ്ടപ്പോൾ അവൾ നാണിച്ചു കണ്ണുകളടച്ചു. അവൻ പോകുമ്പോൾ ചൂടാണെന്ന് പറഞ്ഞു അവൾ ജനൽ തുറന്നു. പക്ഷേ അവൻ പോകുന്നതുവരെ നോക്കി.
അപ്പോൾ അവൾ അവളുടെ തലതൊട്ടമ്മ ഉപയോഗിച്ചിരുന്ന ലഘു കവിത ഓർത്തു. അവളുടെ കുടിലിലേക്കുള്ള പാത നെയ്യാനുള്ള ഷട്ടിൽ, കുടിൽ അലങ്കരിക്കാനുള്ള സൂചിഎന്നിവ ഉപയോഗിച്ച് രാജകുമാരനെ സ്വർണ്ണ നൂലിലൂടെ തിരികെ നയിക്കാൻ അവൾ സ്പിൻഡിൽ സ്ഥാപിച്ചു. രാജകുമാരൻ തിരിച്ചെത്തിയപ്പോൾ, അവൾ ഏറ്റവും ധനികയും ദരിദ്രയും ആണെന്ന് പറഞ്ഞു അവളെ വിവാഹം കഴിച്ചു. സ്പിൻഡിൽ, ഷട്ടിൽ, സൂചി എന്നിവ രാജകീയ ട്രഷറിയിൽ സൂക്ഷിച്ചു.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
കീരമരം
ബോഗൺവില്ലയുടെ കുടുംബമായ നിക്റ്റാജിനേസിയിലെ അംഗമായ ഒരു മരമാണ് കീരമരം. പിസോണിയ ഗ്രാൻറിസ് ഗ്രാൻഡ് ഡെവിൾസ് ക്ളാസ് (grand devil's-claws) എന്നും അറിയപ്പെടുന്നു.
വിവരണം
വീതിയേറിയ കനം കുറഞ്ഞ ഇലകളുമുള്ള ഈ മരത്തിന്റെ സുഗന്ധമുള്ള പച്ചപ്പൂക്കൾ മൂക്കുമ്പോൾ മൂർച്ചയുള്ള വിത്തുകളായി മാറുന്നു. പക്ഷികളുടെ ചിറകിൽ ഒട്ടിപ്പിടിച്ചാണ് വിത്തുവിതരണം. ഒടിഞ്ഞു വീണ മരക്കമ്പുകൾ മുളച്ചും പുതിയ ചെടി ഉണ്ടാവാറുണ്ട്.
കാണുന്ന ഇടങ്ങൾ
ഇന്ത്യൻ മഹാസമുദ്രത്തിലെയും പസഫിൿ സമുദ്രത്തിലെയും പവിഴപ്പുറ്റ് ഉള്ള തീരസ്ഥലങ്ങളിലെല്ലാം കീരമരം കാണപ്പെടുന്നു. ബലം കുറവായതിനാൽ മരം വീണുകഴിഞ്ഞാൽ താമസിയാതെ തന്നെ തടി ചീഞ്ഞുപോവാറുണ്ട്. കീരമരം കടൽപ്പക്ഷികളുടെ പ്രജനനകേന്ദ്രങ്ങളാണ്. പാൾമിറയിൽ ലോകത്ത് അവശേഷിച്ചിട്ടുള്ള മികച്ച കീരമരക്കാടുകളിൽ ഒന്ന് കാണപ്പെടുന്നുണ്ട്.
1906 and 1972 വരെ ഗ്വാനോ ഖനനം നടത്താനായി ഒരിക്കൽ കീരമരം നിറഞ്ഞുനിന്ന സെന്റ് പിയറി ദ്വീപിലെ കീരമരം മുഴുവൻ നശിപ്പിക്കുകയുണ്ടായി, അതോടെ ദ്വീപ് തരിശായി മാറുകയും ചെയ്തു.
ഉപയോഗങ്ങൾ
ചില രാജ്യങ്ങളിൽ ഇലകൾ പച്ചക്കറിയായി ഉപയോഗിച്ചു വരുന്നു. മാലിദ്വീപിലെ പരമ്പരാഗതവിഭവങ്ങളിൽ കീരമരം ഉപയോഗിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:നിക്ടാജിനേസീ
ശിവ കേശവൻ
ലൂജെ കളിയിൽ വിന്റർ ഒളിമ്പിക്സിൽ പങ്കെടുത്ത ഏക ഇന്ത്യക്കാരനും,  ആറു മെഡലുകൾ നേടുകയും ചെയ്ത വ്യക്തിയാണ് ശിവ കേശവൻ.
ശിവകേശവന്റെ പിതാവ് മലയാളിയും മാതാവ് ഇറ്റലിക്കാരിയുമാണ്.
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഓഗസ്റ്റ് 25-ന് ജനിച്ചവർ വർഗ്ഗം:1981-ൽ ജനിച്ചവർ
പ്രവീൺ വർമ്മ
മലയാള സിനിമയിലെ വസ്ത്രാലങ്കാര സങ്കൽപ്പങ്ങളെ പുതുക്കിയ കോസ്റ്റിയൂം ഡിസൈനറാണ് പ്രവീൺ വർമ്മ. കഥാപാത്രങ്ങൾക്ക് പൂർണതയേകും വിധം കോസ്റ്റിയൂമുകൾ തീർക്കാനുള്ള പ്രവീൺ വർമ്മയുടെ പ്രാവീണ്യം പ്രശസ്തമാണ്. പരസ്യമേഖലയിലും ടെലിവിഷൻ രംഗത്തും കോസ്റ്റിയൂം ഡിസൈനറായി പ്രവീൺ പ്രവർത്തിക്കുന്നു.
കരിയർ
മലയാളചലച്ചിത്രമേഖലയിൽ സ്റ്റൈലിസ്റ്റായുള്ള കോസ്റ്റിയൂം ഡിസൈനിംഗിന് തടുക്കമിട്ടത് പ്രവീൺ വർമ്മയാണ്. 2007ൽ പുറത്തിറങ്ങിയ ബിഗ് ബിയാണ് ആദ്യ ചിത്രം. ഈ സിനിമയിലെ കോസ്റ്റിയൂമുകൾ ഏറെ ശ്രദ്ധനേടിയിരുന്നു. ഈ സിനിമയിലാണ് വസ്ത്രാലങ്കാരം എന്ന ടൈറ്റിലിന് പകരം സ്റ്റൈലിസ്റ്റ് എന്ന ടൈറ്റിൽ ആദ്യമായി മലയാള സിനിമയിൽ ഉപയോഗിച്ചത്. അങ്ങനെയെങ്കിൽ മലയാള സിനിമയിലെ ആദ്യത്തെ കോസ്റ്റിയൂം ഡിസൈനർ അല്ലെങ്കിൽ സ്‌റ്റൈലിസ്റ്റായരിക്കാം പ്രവീൺ വർമ്മ.
ടിവി ഷോ
വർഗ്ഗം:മലയാളചലച്ചിത്രവസ്ത്രാലങ്കാരകർ വർഗ്ഗം:അവലംബം ഇല്ലാത്ത താളുകൾ
ഉപുൽ തരംഗ
ഒരു ശ്രീലങ്കൻ ക്രിക്കറ്ററാണ് ഉപുൽ തരംഗ (ജനനം: 2 ഫെബ്രുവരി 1985). ഇടംകൈയൻ ബാറ്റ്സ്മാനാണ്.
ജനനം
ശ്രീലങ്കയിലെ ബാലപിതിയയിൽ 1985 ഫെബ്രുവരി 2ന് ജനിച്ചു.
പഠനം
അമ്പലങ്കോഡയിലെ ധർമ്മശോക കോളേജിൽ പഠിച്ചു. സ്ക്കൂൾ പഠനകാലത്തുതന്നെ ക്രിക്കറ്റ് കളിക്കാൻ തുടങ്ങി.
തിരിച്ചുവരവ്
2011ലെ ലോകകപ്പിലെ ക്വാർട്ടർ ഫൈനലിൽ ഇംഗ്ലണ്ടിനെതിരെ സെഞ്ച്വറി നേടി. ആ പ്രകടനം വീണ്ടും ഓപ്പണിങ് സ്ഥാനം നൽകി. 7 തവണ 200റിനപ്പുറം റൺസ് കൂട്ടുകെട്ട് ഉൺക്കിയ 2-ആമത്തെ ക്രിക്കറ്ററാണ് ഉപുൽ തരംഗ. 2013ൽ ഇന്ത്യയ്ക്കെതിരെ തന്റെ മികച്ച സ്കോറായ 174 റൺസ് കുറിച്ചു.
അവലംബം
വർഗ്ഗം:1985-ൽ ജനിച്ചവർ വർഗ്ഗം:ശ്രീലങ്കൻ ക്രിക്കറ്റ് കളിക്കാർ വർഗ്ഗം:ഫെബ്രുവരി 2-ന് ജനിച്ചവർ വർഗ്ഗം:ശ്രീലങ്കയിൽ ജനിച്ചവർ വർഗ്ഗം:ശ്രീലങ്കൻ ക്രിക്കറ്റ് ടീം നായകന്മാൻ
ദി ലേസ്മേക്കർ (വെർമീർ)
1669-1670 കാലഘട്ടത്തിൽ ഡച്ച് ആർട്ടിസ്റ്റ് യോഹാൻ വെർമീർ (1632–1675) വരച്ച പെയിന്റിംഗാണ് ദി ലേസ്മേക്കർ. ഈ ചിത്രം പാരീസിലെ ലൂവ്രേയിൽ സംരക്ഷിച്ചിരിക്കുന്നു. മഞ്ഞ ഷാൾ ധരിച്ച ഒരു യുവതി ഇടത് കൈയിൽ ഒരു ജോഡി ബോബിനുകൾ ഉയർത്തിപ്പിടിക്കുന്നതായി ഈ ചിത്രം കാണിക്കുന്നു. തലയിണയിൽ ശ്രദ്ധാപൂർവ്വം ഒരു പിൻ വച്ചുകൊണ്ട് അവൾ ബോബിൻ ലേസ് ഉണ്ടാക്കുന്നു. 24.5 സെ.മീ x 21 സെന്റിമീറ്റർ (x 8.3 ഇഞ്ചിൽ 9.6), വലിപ്പമുള്ള ഈ ചിത്രം വെർമീറിന്റെ പെയിന്റിംഗുകളിൽ ഏറ്റവും ചെറുതാണ്. എന്നാൽ പല തരത്തിൽ അദ്ദേഹത്തിന്റെ ഏറ്റവും അമൂർത്തവും അസാധാരണവുമായ ചിത്രങ്ങളിൽ ഒന്ന്. ഉപയോഗിച്ചിരിക്കുന്ന ക്യാൻവാസ് എ യങ് വുമൺ സീറ്റെഡ് അറ്റ് ദി വിർജിനൽസ് എന്ന ചിത്രത്തിന് ഉപയോഗിച്ച അതേ ബോൾട്ടിൽ നിന്നാണ് മുറിച്ചത്. രണ്ട് പെയിന്റിംഗുകൾക്കും യഥാർത്ഥത്തിൽ സമാന അളവുകൾ ഉള്ളതായി തോന്നുന്നു.
പെൺകുട്ടിയെ ശൂന്യമായ ഒരു മതിലിനു നേരെ സജ്ജീകരിച്ചിരിക്കുന്നു. കാരണം കലാകാരൻ കേന്ദ്ര ഇമേജിൽ നിന്ന് ഏതെങ്കിലും ബാഹ്യ ശ്രദ്ധ ഒഴിവാക്കാൻ ശ്രമിച്ചിരിക്കുന്നു. അദ്ദേഹത്തിന്റെ ദി അസ്ട്രോണമർ (1668), ദി ജിയോഗ്രാഫർ (1669), പോലെ, കലാകാരൻ ഈ ചിത്രം ചിത്രീകരിക്കുന്നതിന് മുമ്പ് ശ്രദ്ധാപൂർവ്വം പഠനം നടത്തിയിരിക്കാം. ലെയ്സ്മേക്കിംഗ് കലയെ സൂക്ഷ്മമായും കൃത്യമായും ചിത്രീകരിച്ചിരിക്കുന്നു. ചിത്രം രചിക്കുമ്പോൾ വെർ‌മീർ ഒരു ക്യാമറ ഒബ്‌സ്‌ക്യുറ ഉപയോഗിച്ചിരിക്കാം. ഫോട്ടോഗ്രാഫിയുടെ സാധാരണ ഒപ്റ്റിക്കൽ ഇഫക്റ്റുകൾ കാണാൻ കഴിയും, പ്രത്യേകിച്ചും മുൻ‌ഭാഗത്തെ മങ്ങിക്കൽ. ക്യാൻവാസിലെ പ്രദേശങ്ങൾ ഔട്ട്-ഓഫ് ഫോക്കസ് ആയി റെൻഡർ ചെയ്യുന്നതിലൂടെ, അക്കാലത്തെ ഡച്ച് ബറോക്ക് പെയിന്റിംഗിൽ അസാധാരണമായ രീതിയിൽ ഫീൽഡ് ഡെപ്ത് നിർദ്ദേശിക്കാൻ വെർമീറിന് കഴിഞ്ഞു.
പെൺകുട്ടിയുടെ മുഖവും ശരീരവും രചിക്കുന്ന വിവിധ ഘടകങ്ങളും അവൾ ജോലി ചെയ്യുന്ന വസ്തുക്കളുടെ രീതിയും കലാകാരൻ അമൂർത്തമായ രീതിയിൽ അവതരിപ്പിക്കുന്നു. പെൺകുട്ടിയുടെ കൈകൾ, തലമുടിച്ചുരുൾ, അവളുടെ കണ്ണും മൂക്കും രൂപപ്പെടുന്ന ടി-ക്രോസ് എന്നിവയെല്ലാം വെർമീർ പ്രവർത്തിച്ച കാലഘട്ടത്തിൽ അസാധാരണമായ രീതിയിൽ വിവരിക്കുന്നു. കൂടാതെ, ചുവപ്പും വെള്ളയും ലെയ്സിൽ ഭൗതിക സവിശേഷതകളുള്ള തയ്യൽ ചെയ്തിരിക്കുന്നതായി കാണിച്ചിരിക്കുന്നു. ഈ ഇഴകളുടെ മങ്ങിക്കൽ‌ അവൾ‌ പ്രവർ‌ത്തിക്കുന്നതായി കാണിക്കുന്ന ലെയ്‌സിലെ തയ്യലിന്റെ കൃത്യതയുമായി തീവ്രമായി വ്യത്യാസപ്പെട്ടിരിക്കുന്നു.
വെർമീറിന്റെ പെയിന്റിംഗിനെ ഡച്ച് ഛായാചിത്രകാരനും ചിത്രകാരനുമായ കാസ്പർ നെറ്റ്ഷെർ 1662 ലെ ക്യാൻവാസുമായി താരതമ്യപ്പെടുത്തുന്നു. എന്നിരുന്നാലും, വെർമീറിന്റെ പ്രവർത്തനം സ്വരത്തിൽ വളരെ വ്യത്യസ്തമാണ്. മുമ്പത്തെ രചനയിൽ, പെൺകുട്ടിയുടെ ഷൂസും അവളുടെ കാലിനടുത്തുള്ള മുത്തുച്ചിപ്പികളും ലൈംഗിക അർത്ഥങ്ങൾ ഉൾക്കൊള്ളുന്നു. കൂടാതെ, നെറ്റ്ഷെറിന്റെ പെയിന്റിംഗിൽ ഉപേക്ഷിച്ച ഷൂകൾ പെൺകുട്ടിയുടെ സ്വന്തമാകാൻ സാധ്യതയില്ല, ലൈംഗിക ചൂഷണത്തെക്കുറിച്ച് വീണ്ടും സൂചന നൽകുന്നു.
കലാ ചരിത്രകാരനായ ലോറൻസ് ഗോവിംഗ് പറയുന്നതനുസരിച്ച്
കൂടുതൽ വായനയ്ക്ക്
വർഗ്ഗം:സ്ത്രീകളുടെ ചിത്രങ്ങൾ
ബാലപീഡനം
കുട്ടികളെ ശാരീരികമായോ, മാനസികമായോ, ലൈംഗികമായോ ഉപദ്രവിക്കുന്നതിനെയോ അവഗണിക്കുന്നതിനെയോ ബാലപീഡനം അല്ലെങ്കിൽ ചൈൽഡ് അബ്യൂസ് എന്നു പറയാം. ബാലപീഡനം കുട്ടിയുടെ വീട്ടിൽ വച്ചോ, കുട്ടി ഇടപെടുന്ന സ്കൂൾ, മദ്രസ, കളിസ്ഥലം, പൊതുസ്ഥലം എന്നിവിടങ്ങളിൽ വച്ചോ നടക്കാം. കുട്ടികളെ തല്ലുന്നതും, ചീത്ത പറയുന്നതും യഥാക്രമം ശാരീരിക-മാനസിക പീഡനത്തിൽ ഉൾപ്പെടുന്ന കുറ്റകൃത്യമാണ്. ബാലവിവാഹം നടത്തുന്നതും അതിൽ പങ്കെടുക്കുന്നതും ബാലപീഡനമായി കണക്കാക്കപ്പെടുന്നു. അവഗണന, ശാരീരിക പീഡനം, മാനസിക പീഡനം, ലൈംഗിക പീഡനം എന്നിങ്ങനെ ബാലപീഡനം പ്രധാനമായും നാലു തരത്തിൽ ഉണ്ട്. അമേരിക്കയിൽ നടത്തിയ ഒരു പഠന പ്രകാരം ഇവയുടെ തോത് യഥാക്രമം 78.3%, 17.6%, 8.1%,  9.2%  എന്നിങ്ങനെയാണ്. .
പീഡനത്തിന്റെ പ്രത്യാഘാതം
തിരിച്ചറിവില്ലാത്ത പ്രായത്തിൽ സംഭവിക്കുന്നതാണെങ്കിലും ഇത് മുതിർന്നവരിൽ ഉണ്ടാക്കുന്ന പ്രശ്നങ്ങൾ തന്നെയാണ് കുട്ടികളിലും ഉണ്ടാക്കുന്നത്. അതിൽ പ്രധാനപ്പെട്ടവ ഇതാണ്:-
1. ആത്മവിശ്വാസക്കുറവ്:-
കുട്ടികൾ വളർന്നുവരുമ്പോൾ സ്വന്തം കഴിവിൽ വിശ്വാസമില്ലാതിരിക്കുക, മറ്റുള്ളവരെ വിശ്വസിക്കാനുള്ള പ്രയാസം ഉണ്ടാവുക എന്നിവ കാണാം. അടുത്ത ബന്ധുക്കളിൽനിന്ന് ഇത്തരം അനുഭവങ്ങൾ നേരിടേണ്ടി വന്നവരിലാണ് കൂടുതലും ഇതിനുള്ള സാധ്യത. പിന്നീടുള്ള വ്യക്തിബന്ധങ്ങളെ ഇത് സ്വാധീനിച്ചേക്കാം.
2. ഉത്കണ്ഠാരോഗങ്ങൾ (Anxiety disorder)
ഇത് അകാരണമായ ഉത്കണ്ഠകൾ, ആശങ്കകൾ, ചില പ്രത്യേക സന്ദർഭങ്ങളെയോ വസ്തുക്കളേയോ ഭയപ്പെടുന്ന ഫോബിയകൾ എന്നിവയായി കാണപ്പെടാം. എന്നാൽ ചിലർക്ക് ഇടയ്ക്കിടയ്ക്ക് അകാരണമായി ഹൃദയമിടിപ്പു കൂടുക, വിയർക്കുക, കൈകാലുകൾ വിറയ്ക്കുക, നെഞ്ചിലും വയറിലും അസ്വസ്ഥത ഉണ്ടാകുക, എന്തോ സംഭവിക്കാൻ പോകുന്നു, മരിക്കാൻ പോകുന്നു തുടങ്ങിയ തീവ്രമായ ഭയം എന്നിവയടങ്ങുന്ന പാനിക് ഡിസോർഡർ (ുമിശര റശീൃറെലൃ) ആയും കാണപ്പെടാം.
3. വിഷാദരോഗം (Depression)
ഇത് കൂടുതലായും കാണുന്നത് ലൈംഗിക ചൂഷണം നേരിട്ടിട്ടുള്ള കുട്ടികളിലാണ്. അകാലവിഷാദം, മുൻപ് ചെയ്തിരുന്ന പ്രവൃത്തികളിൽ താല്പര്യമില്ലായ്മ, അകാരണ ക്ഷീണം, ഉറക്കക്കുറവ് എന്നിവയാണ് പ്രധാന ലക്ഷണങ്ങൾ. ഇത്തരക്കാരിൽ ആത്മഹത്യാ പ്രവണത ഉണ്ടാകാം.
5. ഒബ്സസീവ് കംപൾസീവ് ഡിസോർഡർ (Obsessive Compulsive disorder)
ഓരോ കാര്യവും ആവർത്തിച്ചു ചെയ്യുന്ന അവസ്ഥയാണിത്. ഉദാ:- പല പ്രാവശ്യം കൈ കഴുകുക, ശരീരം വൃത്തിയാക്കുക തുടങ്ങിയവ. ആത്മവിശ്വാസമില്ലായ്മയും, ശരീരത്തിനോ ശരീരഭാഗങ്ങൾക്കോ കാര്യമായ വൈകല്യമുണ്ടെന്ന തോന്നലും ഉണ്ടാവുന്ന ബോഡി ഡിസ് മോർഫോ ഫോബിക് ഡിസോർഡർ (ആീറ്യ റ്യാീൃുവെീുവീയശര റശീൃറെലൃ) വരാനുള്ള സാധ്യതയുമുണ്ട്.6. ലഹരിയുടെ ഉപയോഗവും കുറ്റകൃത്യങ്ങളും:-
ചെറുപ്പത്തിലുണ്ടാകുന്ന ചൂഷണങ്ങൾ പിന്നീട് ലഹരിയുടെ ഉപയോഗത്തിനുള്ള സാധ്യത വർദ്ധിപ്പിക്കും.
സ്വയം വേദനിപ്പിക്കാനുള്ള പ്രവണത, വ്യക്തിബന്ധങ്ങൾ നിലനിർത്താനുള്ള ബുദ്ധിമുട്ട്, ചഞ്ചലമായ മാനസികാവസ്ഥ, വളരെ പെട്ടെന്ന് ദേഷ്യം വരൽ, ആവർത്തിച്ചുള്ള ആത്മഹത്യാഭീഷണി തുടങ്ങിയ വ്യക്തിത്വവൈകല്യങ്ങൾ ഉണ്ടാകാനുള്ള സാധ്യത ഇവരിൽ കൂടുതലാണ്.
അവഗണന
കുഞ്ഞിന്റെ ആരോഗ്യവും സുരക്ഷയും ഉറപ്പുവരുത്തുന്ന രീതിയിൽ ആഹാരം, വസ്ത്രം, പാർപ്പിടം, ആരോഗ്യ രക്ഷ, മേൽനോട്ടം എന്നിവ നൽകാതിരിക്കലാണ് അവഗണന. ലക്ഷണങ്ങൾ - കുട്ടി കൃത്യമായി സ്കൂളിൽ പോകാതിരിക്കൽ, ആഹാരമോ പണമോ യാചിക്കുകയോ മോഷ്ടിക്കുകയോ ചെയ്യുക, ആവശ്യമുള്ള ആരോഗ്യപരിചരണം കിട്ടാതിരിക്കുക, ആവശ്യത്തിനു വസ്ത്രങ്ങളോ പഠന സാമഗ്രികളോ ഇല്ലാതിരിക്കുക എന്നിവയാണ്.
അവഗണിക്കപ്പെടുന്ന കുട്ടികളിൽ ശാരീരികവും മാനസികവുമായ വളർച്ച താമസത്തിലാവുന്നു.
ശാരീരിക പീഡനം
കുട്ടിയ്ക്ക് ശാരീരികക്ഷതമുണ്ടാക്കുന്ന പ്രവൃത്തികൾ മനപ്പൂർ‌വം ചെയ്യുന്നതാണ് ശാരീരിക പീഡനം. അടിക്കുക, പൊള്ളലേല്പിക്കുക എന്നിവ ശാരീരിക പീഡനങ്ങളാണ്.
ലൈംഗിക പീഡനം
മുതിർന്നവർ ലൈംഗിക ചൂഷണത്തിനായി കുട്ടിയെ ഉപയോഗിക്കുന്നതാണു ലൈംഗിക പീഡനം. ലൈംഗികവൃത്തികൾക്കായി നിർബന്ധിക്കുക, കുട്ടിയെ വിവാഹം ചെയ്തു ലൈംഗികബന്ധത്തിൽ ഏർപ്പെടുക, ബലാത്സംഗം ചെയ്യുക, ലൈംഗികാവയവങ്ങൾ കുട്ടിയുടെ മുന്നിൽ പ്രദർശിപ്പിക്കുക, കുട്ടിയെ പോർണോഗ്രഫി കാണിക്കുക, കുട്ടിയുമായി ലൈംഗികബന്ധം നടത്തുക, കുട്ടിയുടെ ലൈംഗികാവയവങ്ങളിൽ തൊടുക, കുട്ടിയുടെ ലൈംഗികാവയവങ്ങളിൽ നോക്കുക, ചൈൽഡ് പോർണോഗ്രഫി നിർമ്മിക്കുക, അവ പ്രചരിപ്പിക്കുക എന്നിവ കുട്ടിയോടു ചെയ്യുന്ന ലൈംഗിക പീഡനങ്ങളാണ്. സമപ്രായക്കാർ തമ്മിൽ പ്രായത്തിന്റേതായ കൗതുകങ്ങൾ പങ്കുവെക്കുന്നത് ചൂഷണത്തിന്റെ ഭാഗമായി കണക്കാക്കാനാവില്ലെന്ന് വിദഗ്ദ്ധർ ചൂണ്ടിക്കാട്ടുന്നു. ലൈംഗിക അതിക്രമങ്ങൾ കുട്ടികളിൽ ശാരീരികവും മാനസികവുമായ പ്രശ്നങ്ങളുണ്ടാകാൻ കാരണമാകാം. ചെറുപ്രായത്തിലെ ഗർഭധാരണവും പ്രസവവും അമ്മയുടേയും, കുഞ്ഞിന്റെയും ആരോഗ്യത്തെ ഗുരുതരമായി ബാധിച്ചേക്കാം അല്ലെങ്കിൽ മരണ കാരണമായേക്കാം. യുണൈറ്റഡ് സ്റ്റേറ്റ്സിലെ കണക്കനുസരിച്ച് 15% മുതൽ 25% വരെ സ്ത്രീകളും 5% മുതൽ 15% വരെ പുരുഷന്മാരും കുട്ടികളായിരിക്കെ ലൈംഗികമായി പീഡിപ്പിക്കപ്പെട്ടിട്ടുണ്ട്. കൂടുതൽ പീഡകരും കുട്ടികൾക്ക് പരിചയമുള്ളവരാണ്. പീഡോഫിലിയ (pedophilia) എന്ന മാനസികാവസ്ഥ ഉള്ളവരാണിക്കൂട്ടർ. പീഡകരിൽ 30% ബന്ധുക്കളും, 60% സുഹൃത്തുക്കൾ, ആയമാർ, അയൽക്കാർ എന്നിവരും, 10% അപരിചിതരും ആണ്. മൂന്നിലൊന്നു കേസുകളിലും, പീഡകനും പ്രായപൂർത്തി ആവാത്തവരാണ്. പ്രായത്തിനനുസരിച്ചു ശാസ്ത്രീയ ലൈംഗികാരോഗ്യ വിദ്യാഭ്യാസം നൽകുന്നതും, നല്ലതും ചീത്തയുമായ സ്പർശനങ്ങളെ തിരിച്ചറിയാൻ പഠിപ്പിക്കുന്നതും ഒരു പരിധിവരെ ലൈംഗിക ചൂഷണം തടയാൻ സഹായിക്കുമെന്ന് വിലയിരുത്തപ്പെടുന്നു. ഇന്ത്യയിൽ കുട്ടികൾക്ക് നേരെയുള്ള ലൈംഗിക പീഡനം പോക്സോ നിയമപ്രകാരം ശിക്ഷ ലഭിക്കാവുന്ന ഗുരുതരമായ ക്രിമിനൽ കുറ്റമാണ്. കുട്ടികൾക്ക് ലൈംഗികബന്ധത്തിന് ആവശ്യമായ ഉഭയസമ്മതം (consent) നൽകാനാവില്ലെന്നും, നൽകിയാൽ തന്നെ അത് മൂല്യവത്തല്ലെന്നും വിലയിരുത്തപ്പെടുന്നു. ഇതുപ്രകാരം പ്രായപൂർത്തി ആകാത്തവരുമായുള്ള ലൈംഗികബന്ധം ബാലപീഡനത്തിന്റെ വകുപ്പിൽ ഉൾപ്പെടുന്നതാണ്.
പീഡനം ആരിൽ നിന്ന്
വളർത്തു മാതാപിതാക്കൾ, മനോദൗർബല്യമുള്ളവർ അല്ലെങ്കിൽ മദ്യപരായ മാതാപിതാക്കൾ എന്നിവരുള്ള കുടുംബങ്ങൾ, ക്രിമിനൽ പശ്ചാത്തലമുള്ള കുടുംബങ്ങൾ, സാമ്പത്തികമായി പിന്നോക്കാവസ്ഥയിലുള്ള കുടുംബങ്ങൾ എന്നിവിടങ്ങളിലെ കുട്ടികളാണു കൂടുതൽ അരക്ഷിതാവസ്ഥ അനുഭവിക്കുന്നത്. അച്ഛനോ അമ്മയോ മരണപ്പെട്ടവരും വിവാഹമോചിതരായ മാതാപിതാക്കളിൽ ഒരാളോടൊപ്പമുള്ള കുട്ടികളും മാനസിക ശാരീരിക പീഡനങ്ങൾക്ക് ഇരയാകുന്നുണ്ട്.
പലപ്പോഴും ഒറ്റപ്പെട്ട് ജീവിക്കുന്ന സ്ത്രീകൾ, വളരെ ചെറിയ കുട്ടികൾ ഉള്ളവർ, നാലു കുട്ടികളിൽ കൂടുതലുള്ള മാതാപിതാക്കൾ തുടങ്ങിയവരുടെ ഭാഗത്തുനിന്നോ, മാതാപിതാക്കളുടെ സ്ഥാനത്തുള്ളവരിൽനിന്നോ അവരുടെ സംരക്ഷണയിലുള്ള കുഞ്ഞുങ്ങൾക്ക് ചൂഷണത്തിന് സാധ്യതയേറെയാണ്. കൂടാതെ കുടുംബത്തിൽ മാനസികമായി പിന്തുണ കിട്ടാത്തവർ കുട്ടികളുടെ നേരെ അക്രമാസക്തരാകുന്നത് കാണാറുണ്ട്.
മാനസികവും ശാരീരികവുമായ വൈകല്യങ്ങളുള്ള കുട്ടികൾക്ക് ചൂഷണങ്ങൾ ഉണ്ടാകാനുള്ള സാധ്യത കൂടുതലാണ്. ചെറുപ്പത്തിൽ പീഡനങ്ങളേറ്റവർ കുട്ടികളെ പീഡിപ്പിക്കാനുള്ള സാധ്യതയുണ്ട്. ബന്ധുക്കൾ, അധ്യാപകർ, പുരോഹിതർ എന്നിവരും പീഡകരാകാം.
അവലംബങ്ങൾ
വർഗ്ഗം:കുറ്റകൃത്യങ്ങൾ
ഖത്തർ ഉപരോധം
ജൂൺ 5, 2017 മുതൽ ഖത്തറിനെതിരെ സൗദി അറേബ്യയുടെ നേതൃത്വത്തിൽ ഉള്ള സഖ്യകക്ഷികൾ പുറപ്പെടുവിച്ച നയതന്ത്ര-ഗതാഗത-കച്ചവട ഉപരോധമാണ് ഖത്തർ ഉപരോധം എന്നറിയപ്പെടുന്നത്.
അവലംബം
വർഗ്ഗം:നയതന്ത്ര സംഭവങ്ങൾ
ബ്രോചേവാരവരുരാ
മൈസൂർ വാസുദേവാചാര്യർ രചിച്ച ആദിതാളത്തിലുള്ള ഒരു കീർത്തനമാണ് ബ്രോചേവാരവരുരാ (Broche Varevaru Ra). കമാസ് രാഗത്തിലുള്ള ഇത് ശങ്കരാഭരണം ചിത്രത്തിൽ എസ്.പി. ബാലസുബ്രഹ്മണ്യവും വാണി ജയറാമും ചേർന്ന് ആലപിക്കുന്നുണ്ട്.
സമ്പത്തില്ലാത്തതിനാൽ തന്റെ മകളെ കല്ലുമാലയും കുപ്പിവളകളുമിട്ട് വിവാഹം ചെയ്തയച്ച പിതാവിനെപ്പോലെ എനിക്കു തോന്നുന്നു. പട്ടും രത്നങ്ങളും അണിഞ്ഞാണല്ലോ ഇന്നവൾ തിരിച്ചു വന്നിരിക്കുന്നത്.
വരികൾ
പല്ലവി ബ്രോചേവാ രെവരുരാ നിനു വിന രഘുവരാ
അനുപല്ലവി നീ ചരണാംബുജമുലു നേ വിഡജാല കരുണാലവാല ഓ ചതുരാനനാദി വന്ദിത നീകു പരാകേല നയ്യ നീ ചരിതമു പോഗഡലേനി നാ ചിന്ത തീർച്ചി വരമുലിച്ചി വേഗമേ
ചരണം സീതാപതേ നാപൈ നീകഭിമാനമു ലേദാ വാതാത്മജാർച്ചിത പാദ നാ മൊരലനു വിനരാദാ ഭാസുരമുഗ കരിരാജുനു ബ്രോചിന വാസുദേവുഡവു നീവു കദാ നാ പാതകമെല്ലാ പോഗോട്ടി ഗട്ടിഗ നാ ചേയി പട്ടി വിഡുവക
പുറത്തേക്കുള്ള കണ്ണികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:കമാസ് രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:മൈസൂർ വാസുദേവാചാര്യർ ചിട്ടപ്പെടുത്തിയ കൃതികൾ
ആർട്ട് ജ്യുവലറി
സ്റ്റുഡിയോ കരകൗശല ആളുകൾ നിർമ്മിക്കുന്ന ആഭരണങ്ങൾക്ക് നൽകിയ പേരുകളിൽ ഒന്നാണ് ആർട്ട് ജ്യുവലറി. പേര് സൂചിപ്പിക്കുന്നത് പോലെ, ആർട്ട് ആഭരണങ്ങൾ സൃഷ്ടിപരമായ പദപ്രയോഗവും രൂപകൽപ്പനയും ഊന്നിപ്പറയുന്നു. സാധാരണയായി താഴ്ന്ന സാമ്പത്തിക മൂല്യം ഉള്ള വിവിധതരം വസ്തുക്കളും ആഭരണ നിർമ്മാണത്തിന് ഉപയോഗിക്കുന്നു. ഈ അർത്ഥത്തിൽ, "വിലയേറിയ വസ്തുക്കൾ" (സ്വർണ്ണം, വെള്ളി, രത്നങ്ങൾ എന്നിവ പോലുള്ളവ) സാധാരണ അല്ലെങ്കിൽ ജ്വലിക്കുന്ന ആഭരണങ്ങളിൽ ഉപയോഗിക്കുന്നത് ഒരു വസ്തുതയാണ്. വസ്തുവിന്റെ മൂല്യം അത് നിർമ്മിക്കുന്ന വസ്തുക്കളുടെ വിലയുമായി ബന്ധപ്പെട്ടിരിക്കുന്നു.
ആഭരണ കലാകാരന്മാരുടെ പട്ടിക
ഈ ദശാബ്ദത്തിൽ അവർ ആദ്യം അംഗീകരിച്ചത്:
1940s
1950s
1960s
1970s
1980s
1990s
2000s
കൂടുതൽ വായനയ്ക്ക്
വർഗ്ഗം:കലാമാധ്യമം
വെള്ളത്തൂവൽ
ഇടുക്കി ജില്ലയിലെ ദേവികുളം താലൂക്കിലെ വെള്ളത്തൂവൽ ഗ്രാമപഞ്ചായത്തിലാണ് വെള്ളത്തൂവൽ എന്ന ഗ്രാമം. വെള്ളത്തൂവൽ ജലവൈദ്യുതപദ്ധതി ഇവിടെ സ്ഥിതി ചെയ്യുന്നു.
കാനേഷുമാരി
രണ്ടായിരത്തി ഒന്നിലെ കാനേഷുമാരി കണക്ക് പ്രകാരം ഇവിടത്തെ ജനസംഖ്യ 14845 ആണ് അതിൽ 7425 പുരുഷന്മാരും 7425 സ്ത്രീകളും ഉൾപ്പെടുന്നു.
സ്ക്കൂളുകൾ
വെള്ളത്തൂവൽ ഗവണ്മെന്റ്ഹ യർസെക്കന്ററി സ്കൂൾ, വെള്ളത്തൂവൽ ഗവണ്മെന്റ് LP സ്കൂൾ
അവലംബം
വർഗ്ഗം:ഇടുക്കി ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
പോണ്ടിയാക്ക്
പോണ്ടിയാക് മഹാനായ ഒരു തദ്ദേശീയ ഇന്ത്യൻ ചീഫ് ആയിരുന്നു. അദ്ദേഹത്തിന്റെ ആദ്യകാല ജീവിതത്തെക്കുറിച്ച് വളരെക്കുറച്ച് അറിവേ ചരിത്രത്തിലുള്ളൂ.അദ്ദേഹത്തിന്റെ കാലത്തെ തദ്ദേശീയ ഇന്ത്യൻ ജനത Obwandiyag  എന്നാണ് അദ്ദേഹത്തെ വിളിച്ചിരുന്നത്. തദ്ദേശീയ ഇന്ത്യക്കാരിലെ ഒട്ടാവ ഗോത്രത്തിന്റെ തലവനായിരുന്നു പോണ്ടിയാക്. പിന്നീട് മറ്റ് തദ്ദേശീയ ഇന്ത്യൻ ഗോത്രങ്ങളായ Ottawa, Potawatomi, Ojibwa എന്നീ ഗോത്രങ്ങളുടെ ഏകോപന സമിതിയുടെ തലവനായി പോണ്ടിയാക്ക് തെരഞ്ഞെടുക്കപ്പെട്ടു. എ.ഡി. 1720 ൽ മൌമീ നദി യ്ക്കടുത്ത് (ഇപ്പോൾ ഐക്യനാടുകളിലെ ഒഹിയോയിൽ) ജനിച്ചു. അദ്ദേഹത്തിന്റെ മരണം 1769 ഏപ്രിൽ 20 ന് മിസിസിപ്പി നദിയ്ക്കു സമീപം ആയിരുന്നു (ഇപ്പോഴത്തെ കഹോകിയ) 1763-1764 ലെ പോണ്ടിയാക് യുദ്ധത്തിൽ തദ്ദേശീയ ഇന്ത്യൻ ഗോത്രങ്ങളെ ഏകികരിപ്പിച്ചു തങ്ങളുടെ ഭൂമി യൂറോപ്പിൽ നിന്നെത്തിയ കുടിയേറ്റക്കാർ പിടിച്ചെടുക്കുന്നതിനെതിരെ ഗ്രെയ്റ്റ് ലെയ്ക്സ് പ്രദേശത്ത് ബ്രിട്ടീഷുകാർക്കെതിരെ ഇവർ യുദ്ധം ചെയ്തിരുന്നു. ഈ ഗോത്രങ്ങൾ ഫ്രഞ്ചുകാരുമായി അക്കാലത്ത് സഹകരിച്ചിരുന്നു.പക്ഷേ ബ്രിട്ടീഷുകാരുമായി അത്ര നല്ല ബന്ധത്തിലായിരുന്നില്ല.
എ.ഡി.1762 ൽ പോണ്ടിയാക് ഗ്രെയ്റ്റ് ലെയ്ക് ഇന്ത്യൻ ഗോത്രത്തെയും ഒട്ടാവ, ഒജിബ്വ, പൊട്ടവട്ടോമി, ഹുറോൺ എന്നീ മറ്റ് ഇന്ത്യൻ ഗോത്രങ്ങളെയും ഏകോപിപ്പിച്ച് ബ്രിട്ടീഷ് കുടിയേറ്റക്കാരെ തുരത്തുന്നതിന് നേതൃത്വം കൊടുത്തു. ബ്രട്ടീഷ് കമാൻഡർ Henry Gladwin പോണ്ടിയാക്കിന്റെ നീക്കം മണത്തറിഞ്ഞു. എങ്കിലും രണ്ടു ദിവസങ്ങൾക്കുള്ളിൽ ബ്രിട്ടീഷ് കോട്ടയ്ക്ക് അവർ കടുത്ത ഉപരോധം ഏർപ്പെടുത്തി. അനേകം ബ്രിട്ടീഷ് പട്ടാളക്കാരെയും മറ്റും അവർ തടവുകാരായി പിടിക്കുകയോ വധിക്കുകയോ ചെയ്തു. അര ഡസനോളം വിവിധ ഗോത്രങ്ങളിലെ 900 നേറ്റീവ് ഇന്ത്യൻ പടയാളികൾ അടങ്ങുന്ന സൈന്യവുമായി പോണ്ടിയാക്ക് ഫ്രഞ്ച് കുടിയെറ്റക്കാരെ ഒഴിവാക്കി ബ്രിട്ടീഷ് കുടിയെറ്റക്കാരെ മാത്രം തെരഞ്ഞു പിടിച്ച് ആക്രമിച്ചു. Detroit കോട്ട ആഴ്ചകളോളം നേറ്റീവ ഇന്ത്യൻ പടയാളികൾ ഉപരോധിച്ചു. പോണ്ടിയാക്കിന്റെ സന്ദേശ പ്രകാരം മറ്റനേകം ഇന്ത്യൻ ഗോത്രങ്ങളും ഇവരോടൊപ്പം യുദ്ധത്തിന് എത്തിച്ചേർന്നിരുന്നു.
പോണ്ടിയാക്കിന്റെ Detroit കോട്ടക്കെതിരായ ഉപരോധം തകർക്കുവാൻ 250 ബ്രിട്ടീഷ് പോരാളികൾ അവിടേയ്ക്ക് എത്തിച്ചേർന്നു. പോണ്ടിയാക്കിനെ അമ്പരപ്പിച്ചു കൊണ്ട് ബ്രട്ടീഷ് സൈന്യം കോട്ടയ്ക്ക് 2 മൈൽ കിഴക്കായി തമ്പടിച്ചിരുന്ന ഇന്ത്യന് പോരാളികളെ അപ്രതീക്ഷിതമായി ആക്രമിച്ചു. ഈ യുദ്ധം Battle of Bloody Run എന്നറിയപ്പെടുന്നു. പോണ്ടിയാക്കും കൂട്ടരും പെട്ടെന്നു തന്നെ ആപത്തു തിരിച്ചറിയുകയും യുദ്ധസജ്ജരാകുകയും ചെയ്തു. ഈ യുദ്ധത്തിൽ ഇരുപതോളം ബ്രട്ടീഷ് പടയാളികൾ കൊല്ലപ്പെടുകയും 34 പേർക്കു പരിക്കേൽക്കുകയും ചെയ്തു. കൊല്ലപ്പെട്ടവരിൽ ഒരാൾ Captain James Dalyell ആയിരുന്നു. ഈ വിവരം അറിഞ്ഞപ്പോൾ ജനറൽ Jeffrey Amherst പോണ്ടിയാക്കിനെ കൊലപ്പെടുത്തുന്നവർക്കു  £200 പാരിതോഷികം പ്രഖ്യാപിച്ചു. താമസിയാതെ കൂടുതൽ ബ്രിട്ടീഷ് പട്ടാളക്കാർ ഫോർട്ട് Detroit ൽ എത്തിച്ചേർന്നു. പോണ്ടിയാക്ക് യുദ്ധത്തില് വിജയിച്ചുവെങ്കിലും കോട്ട പിടിച്ചെടുക്കുവാൻ സാധിച്ചില്ല. 1766 ജുലൈയില് ബ്രിട്ടീഷ് പട്ടാളമേധാവി Sir William Johnson പോണ്ടിയാക്കുമായി സമാധാന ഉടമ്പടിയ്ക്കു സമ്മതിച്ചു. ഒക്ടോബറിൽ പോണ്ടിയാക് കോട്ടക്കെതിരായ ഉപരോധം പിൻവലിക്കുകയും ഇല്ലിനോയിസ് പ്രദേശം വിട്ടു പോകുകയും ചെയ്തു. ഈ സമയം മറ്റ് ഇന്ത്യൻ ഗോത്രങ്ങൾ അവർ ആക്രമിച്ച 12 ബ്രട്ടീഷ് കോട്ടകളിൽ‌ 8 എണ്ണവും പിടിച്ചെടുത്തിരുന്നു. ഔദ്യോഗികമായി യുദ്ധം അവസാനിച്ചു എങ്കിലും പോണ്ടിയാക്കിന്റെ സമാധാന ഉടമ്പടി മറ്റ് ഇന്ത്യൻ ഗോത്രങ്ങളുടെയും അവരുടെ തലവൻമാരുടെയും ഇടയിൽ പോണ്ടിയാക്കിനെതിരായി അനിഷ്ടം സൃഷ്ടിച്ചു. പിന്നീട് ഒരു Peoria  ഇന്ത്യൻ ഗോത്രക്കാരൻ 1769 ഏപ്രിൽ 20 ന് പോണ്ടിയാക്കിനെ വധിച്ചു. പോണ്ടിയാക്കിന്റെ വധത്തിനു പ്രതികാരമായി Ottawa  ഇന്ത്യൻസ് അനേകം Peoria  ഇന്ത്യൻസിനെ അക്കാലത്തു വധിച്ചിരുന്നു.
ദ ത്രീ സ്പിന്നേഴ്സ്
ഗ്രിമ്മിന്റെ ഫെയറി ടെയിൽസിൽ (KHM 14) ഗ്രിം സഹോദരന്മാർ ശേഖരിച്ച ഒരു ജർമ്മൻ യക്ഷിക്കഥയാണ് "ദ ത്രീ സ്പിന്നേഴ്സ്". നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 501 വകുപ്പിൽ പെടുന്നു. ഇത് യൂറോപ്പിലുടനീളം പ്രചാരമുണ്ട്.
ഇതിന് റംപെൽസ്റ്റിൽറ്റ്‌സ്‌കിൻ, ഫ്രോ ഹോൾ എന്നിവയ്‌ക്ക് വ്യക്തമായ സമാന്തരങ്ങളുണ്ട്. വ്യക്തമായ വ്യത്യാസങ്ങളുണ്ട്. അതിനാൽ അവ പലപ്പോഴും താരതമ്യം ചെയ്യപ്പെടുന്നു.
ദി സെവൻ ലിറ്റിൽ പോർക്ക് റിൻഡ്‌സ് എന്ന ഇറ്റാലിയൻ സാഹിത്യ യക്ഷിക്കഥ ജിയാംബറ്റിസ്റ്റ ബേസിൽ എഴുതിയ 1634-ലെ തന്റെ പെന്റമെറോൺ എന്ന കൃതിയിൽ ഉൾപ്പെടുന്നു.
ഇറ്റാലോ കാൽവിനോയുടെ ഇറ്റാലിയൻ നാടോടിക്കഥകളിൽ ഒരു വകഭേദം ഉൾപ്പെടുന്നു, അൻഡ് സെവൻ !.
ഉത്ഭവം
1819-ൽ കിൻഡർ-ഉണ്ട് ഹൗസ്മാർച്ചന്റെ രണ്ടാം പതിപ്പിൽ ഗ്രിം സഹോദരന്മാരാണ് ഈ കഥ പ്രസിദ്ധീകരിച്ചത്. അവരുടെ പ്രധാന ഉറവിടം പോൾ വിഗാൻഡ് (1786-1866) ആയിരുന്നു, ജീനെറ്റ് ഹാസെൻഫ്ലഗ് (1791-1860), ജൊഹാനസ് പ്രിറ്റോറിയസ് (1630-1630) എന്നിവരുടെ പതിപ്പുകൾ പൂർത്തിയാക്കി. 1680). ആദ്യ പതിപ്പിൽ (1812) "ഹേറ്റ്ഫുൾ ഫ്ളാക്സ് സ്പിന്നിംഗ്" (Von dem bösen Flachsspinnen) എന്ന പേരിൽ ജീനെറ്റ് ഹാസെൻഫ്ലഗിന്റെ വിവരണത്തെ അടിസ്ഥാനമാക്കി ഒരു ചെറിയ വേരിയന്റ് ഉണ്ടായിരുന്നു.
പുറംകണ്ണികൾ
വർഗ്ഗം:ഗ്രിംമ്സ് നാടോടിക്കഥകൾ
മലയാളവ്യാകരണഗ്രന്ഥങ്ങളുടെ പട്ടിക
മലയാളഭാഷയുടെ വ്യാകരണം വിഷയമാക്കിയ വിവിധഭാഷകളിലെഴുത്തിയ പുസ്തകങ്ങളുടെ പട്ടികയാണിത്.
വർഗ്ഗം:മലയാള വ്യാകരണ ഗ്രന്ഥങ്ങൾ
ആരുഷി വധക്കേസ്
ഉത്തർപ്രദേശിലെ നോയിഡയിലുള്ള രാജേഷ്, നൂപുർ തൽവാർ ദമ്പതികളുടെ മകളായ 14 വയസ്സുകാരി ആരുഷി തൽവാറും, അവരുടെ വീട്ടിലെ ജോലിക്കാരനായിരുന്ന ഹേംരാജ് ബെഞ്ചാദെയും കൊല്ലപ്പെട്ടതുമായി ബന്ധപ്പെട്ട കേസാണ് ഇത്. 15 മെയ് 2008 നാണ് ഇരുവരേയും ജലായുവിഹാറിലെ വസതിയിൽ കൊല്ലപ്പെട്ട രീതിയിൽ കണ്ടത്. വളരെധികം ജനശ്രദ്ധയാകർഷിച്ച കൊലപാതകങ്ങളായിരുന്നു ഇത്. വിദേശ മാദ്ധ്യമങ്ങളിലുൾപ്പടെ ധാരാളം മാദ്ധ്യമ ശ്രദ്ധ ലഭിച്ച ഒരു കേസു കൂടിയായിരുന്നു ഇത്. കോളിളക്കം സൃഷ്ടിച്ച ഈ കേസിൽ മാദ്ധ്യമങ്ങൾ വിചാരണ നടത്തുകയായിരുന്നുവെന്ന് സുപ്രീംകോടതി കേസിന്റെ വിചാരണക്കിടെ നിരീക്ഷിച്ചിരുന്നു.
ആരുഷിയുടെ കൊലപാതകത്തിനുശേഷം പോലീസ് പ്രധാനമായും സംശയിച്ചിരുന്നത് നേപ്പാൾ സ്വദേശിയായ വീട്ടുവേലക്കാരൻ ഹേംരാജിനെയായിരുന്നു. എന്നാൽ രണ്ടു ദിവസത്തിനുശേഷം ഹേംരാജിന്റെ മൃതദേഹം തൽവാർ ദമ്പതികളുടെ വീടിന്റെ മുകൾഭാഗത്തു നിന്നും കണ്ടെത്തി. പോലീസ് അലക്ഷ്യമായാണ് കേസ് തുടക്കം മുതൽ കൈകാര്യം ചെയ്തിരുന്നത്. സംഭവം സ്ഥലം വേണ്ട രീതിയിൽ മുദ്രവെച്ചു സൂക്ഷിക്കാൻ പോലീസ് തയ്യാറായിരുന്നില്ല, കൂടെ സുപ്രധാനമായ പല തെളിവുകളേയും അവർ പ്രാഥമികാന്വേഷണത്തിൽ വിട്ടുകളഞ്ഞിരുന്നു. തൽവാർ കുടുംബത്തിലെ ഒരു മുൻ സഹായിയാരുന്ന നേപ്പാൾ സ്വദേശി വിഷ്ണു ശർമ്മയെയായിരുന്നു പോലീസ് ആദ്യമായി സംശയിച്ചത്. എന്നാൽ കൊലപാതകത്തിൽ ആരുഷിയുടെ പിതാവ് രാജേഷിന്റെ പങ്കിനെപ്പറ്റി പോലീസിനു വിവരം ലഭിച്ചു. ആരുഷിയും ഹേംരാജും തമ്മിലുള്ള അസാന്മാർഗിക ബന്ധം സംശയിച്ചാണ് രാജേഷ് ഇരുവരേയും കൊന്നതെന്നായിരുന്നു പോലീസ് ആദ്യം വിശ്വസിച്ചിരുന്നത്. ആരുഷിയുടെ കൊലപാതകത്തിനു ഹേംരാജ് സാക്ഷിയായതിനാൽ ദൃക്സാക്ഷിയെ ഒഴിവാക്കാനായിരുന്നു ഹേംരാജിനേയും ഇല്ലാതാക്കിയെതെന്നായിരുന്നു പോലീസിന്റെ കണ്ടെത്തൽ.
പോലീസിന്റെ അന്വേഷണത്തിൽ അപാകത കണ്ടെത്തിയപ്പോൾ കേസ് സി.ബി.ഐ.യെ ഏൽപ്പിക്കുകയായിരുന്നു. വേണ്ടത്ര തെളിവുകളുടെ അഭാവത്തിൽ സി.ബി.ഐ ഈ കേസന്വേഷണം അവസാനിപ്പിക്കുകയും, പകരം സി.ബി.ഐ.യുടെ തന്നെ മറ്റൊരു സംഘത്തിന് അന്വേഷണചുമതല നൽകുകയും ചെയ്തു. പുതിയ സംഘമാണ് കൊലപാതകത്തിൽ മാതാപിതാക്കളുടെ പങ്ക് സംശയിച്ചത്. എന്നാൽ ഇവരെ അറസ്റ്റു ചെയ്യാനുള്ള തെളിവുകൾ ആവശ്യത്തിനുണ്ടായിരുന്നില്ല. ആരുഷിയുടെ മാതാപിതാക്കളായ രാജേഷിനെയും, നൂപുറിനേയും അറസ്റ്റു ചെയ്യാൻ വേണ്ടത്ര തെളിവുകൾ സി.ബി.ഐ സമർപ്പിച്ച റിപ്പോർട്ടിലുണ്ടെന്ന് കോടതി കണ്ടെത്തി. ഇതിനെ തുടർന്ന് സി.ബി.ഐ ആരുഷിയുടെ മാതാപിതാക്കളെ അറസ്റ്റു ചെയ്തു. ഇന്ത്യൻ ശിക്ഷാ നിയമത്തിലെ 302(കൊലപാതകം), 201(തെളിവ് നശിപ്പിക്കൽ),203(തെറ്റായ വിവരം നൽകൽ) എന്നീ വകുപ്പുകൾ ചുമത്തി രാജേഷിനേയും നൂപുറിനേയും ജീവപര്യന്തം തടവിന് ഗാസിയാബാദ് കോടതി ശിക്ഷിച്ചു.
പശ്ചാത്തലം
ഡെൽഹി പബ്ലിക് സ്കൂളിലെ വിദ്യാർത്ഥിനിയായിരുന്നു പതിനാലു വയസ്സുള്ള ആരുഷി തൽവാർ. ദന്തഡോക്ടർമാരായിരുന്ന രാജേഷ് തൽവാറിന്റേയും, ഭാര്യ നൂപുർ തൽവാറിന്റേയും മകളായിരുന്നു. ഉത്തർപ്രദേശിലെ നോയിഡയിലുള്ള സെക്ടർ 25 ലുള്ള ഒരു വീട്ടിലായിരുന്നു ഈ കുടുംബം താമസിച്ചിരുന്നത്. സെക്ടർ 27 ലുള്ള ഒരു ആശുപത്രിയിലായിരുന്നു തൽവാർ ദമ്പതികൾ ജോലി ചെയ്തിരുന്നത്. ഇതു കൂടാതെ, ഫോർട്ടിസ് ഹോസ്പിറ്റലിലും രാജേഷ് വകുപ്പു തലവനായി ജോലി നോക്കിയിരുന്നു. തൽവാർ ദമ്പതികളുടെ ക്ലിനിക്കിൽ മറ്റൊരു ഡോക്ടർ ദമ്പതികൾ കൂടി ജോലി ചെയ്യുന്നുണ്ടായിരുന്നു. അനിതാ ദുറാനിയും, പ്രഫുൽ ദുറാനിയും ആയിരുന്നു തൽവാർ ദമ്പതികളെക്കൂടാതെ ആ ക്ലിനിക്കിൽ ജോലി ചെയ്തിരുന്നത്. രാവിലെ ഒമ്പതു മുതൽ 12 വരെ രാജേഷും, അനിതയും രോഗികളെ നോക്കുമ്പോൾ, വൈകീട്ട് 5 മുതൽ 7 വരെയുള്ള സമയത്ത് പ്രഫുലും, നൂപുറുമായിരുന്നു ക്ലിനിക്കിൽ സേവനത്തിനായി ഉണ്ടായിരുന്നത്.
ആരുഷിയുടെ മൃതദേഹം
16 മേയ് 2008 ന് തൽവാർ കുടുംബത്തിലെ വേലക്കാരിയായിരുന്ന ഭാരതി മണ്ഡൽ ആറു മണിക്ക് വീടിന്റെ ബെൽ അടിച്ചുവെങ്കിലും, ആരും തന്നെ വാതിൽ തുറന്നില്ല. സാധാരണ ദിവസങ്ങളിൽ ഹേംരാജാണ് ഭാരതിക്കു വേണ്ടി വാതിൽ തുറന്നു കൊടുക്കാറുള്ളത്. മൂന്നാമത്തെ തവണ ബെൽ അടിച്ചശേഷം, നൂപുർ വാതിൽക്കൽ വന്നുവെങ്കിലും, പുറത്തുള്ള ഇരുമ്പ് കൊണ്ടു നിർമ്മിച്ച വാതിൽ പുറത്തു നിന്നുമാണ് അടച്ചിരുന്നത്. ഹേംരാജ് പാലു വാങ്ങാൻ പുറത്തു പോയപ്പോൾ അടച്ചതായിരിക്കാമെന്ന് നൂപുർ തന്നോട് പറഞ്ഞുവെന്ന് ഭാരതി പോലീസിനു കൊടുത്ത മൊഴിയിൽ പറയുന്നു.
സാധാരണ ആരുഷിയുടെ മുറിയുടെ വാതിൽ അകത്തു നിന്നടക്കുകയോ, അല്ലെങ്കിൽ മാതാപിതാക്കൾ പുറത്തു നിന്നും പൂട്ടുകയോ ആയിരുന്നു ചെയ്തിരുന്നത്. എന്നാൽ 16 ന് ആരുഷിയുടെ മുറിയിലേക്കു ചെന്ന രാജേഷും നൂപുറും കിടക്കയിൽ ആരുഷിയുടെ മൃതശരീരം കണ്ട് ഭയന്നു പോയിയെന്ന് അവർ പോലീസിനോടു പറഞ്ഞിരുന്നു. ആരുഷിയുടെ ശവശരീരം കണ്ട രാജേഷ് ഉറക്കെ നിലവിളിച്ചുവെന്നു, അതേ സമയം ഈ കാഴ്ച കണ്ട ആഘാതത്തിൽ നൂപുർ യാതൊന്നു ചെയ്യാനാവാതെ തളർന്നു പോയി എന്നും ഇവർ കൊടുത്ത മൊഴിയിൽ രേഖപ്പെടുത്തിയിരിക്കുന്നു.
ഇതേസമയം വാതിൽ തള്ളിതുറന്ന് അകത്തേക്കു വന്ന ഭാരതിയെ നൂപുർ ആരുഷിയുടെ മുറിയിലേക്ക് കൂട്ടിക്കൊണ്ടു പോയി, ആരുഷിയുടെ മൃതദേഹം കാണിച്ചു കൊടുത്തു. നൂപുർ ഈസമയമെല്ലാം കരയുകയായിരുന്നു. മൃതദേഹം ഒരു പുതപ്പുകൊണ്ടു മൂടിയിരുന്നു, പുതപ്പു മാറ്റി നോക്കിയ ഭാരതി, ആരുഷിയുടെ കഴുത്ത് മുറിഞ്ഞിരിക്കുന്നതായി കണ്ടു. ദമ്പതികൾ ആരുഷിയുടെ കൊലപാതകത്തിനു ഹേംരാജിനെയാണ് കുറ്റപ്പെടുത്തിയിരുന്നത്. ഭാരതി വീടിനു പുറത്തു പോയി അയൽവക്കത്തുള്ളവരെ വിവരമറിയിച്ചു.
ആരുഷിയെ വധിച്ചത് ഹേംരാജാണെന്ന് രാജേഷ് പോലീസിനോട് പറയുകയുണ്ടായി. വീടിനുള്ളിൽ അന്വേഷിക്കാതെ ഉടൻ തന്നെ ഹേംരാജിന്റെ നാടായ നേപ്പാളിൽ ചെന്നന്വേഷിക്കാൻ പോലീസിനോട് ആവശ്യപ്പെടുകയുമുണ്ടായി. പോലീസിന്റെ പ്രവർത്തനം ദ്രുതഗതിയിലാക്കാൻ രാജേഷ് അവർക്ക് 25000 രൂപ പാരിതോഷികവും പ്രഖ്യാപിച്ചു. ആരുഷിയെ പീഡിപ്പിക്കാൻ ഹേംരാജ് ശ്രമിക്കുകയും, അതെതിർത്തപ്പോൾ ഹേംരാജ് ആരുഷിയെ നേപ്പാൾ കുക്രി എന്ന കത്തികൊണ്ട് വധിക്കുകയുമായിരുന്നു എന്ന നിഗമനത്തിൽ പോലീസ് എത്തിച്ചേർന്നു. ഹേംരാജിനെക്കുറിച്ച് എന്തെങ്കിലും വിവരം നൽകുന്നവർക്ക് പോലീസ് 20000 രൂപ പാരിതോഷികം പ്രഖ്യാപിച്ചു.
ഹേംരാജിന്റെ മൃതദേഹം
16 മെയ് രാവിലെ രാജേഷിന്റെ വീട്ടിൽ മുകൾ നിലയിലേക്കു പോകുന്ന ഗോവണിയുടെ കൈവരിയിൽ ചോരപ്പാടുകൾ കണ്ടതായി വീട്ടിലുണ്ടായിരുന്ന സന്ദർശകർ പോലീസിനോടു പറഞ്ഞു. ആരോ മായിച്ച പോലെ ചില ചോരപ്പാടുകൾ ഗോവണിയിൽ കണ്ടതായും ഇവർ വിവരം നൽകി. മെയ് പതിനേഴിന് രാജേഷും നൂപുറും ആരുഷിയുടെ ചാരം ഗംഗയിൽ ഒഴുക്കാനായി പോയിരുന്ന സമയത്ത്,വീട്ടിലെത്തിയിരുന്ന സന്ദർശകർ ഈ ടെറസിലേക്കു തുറക്കുന്ന വാതിലിൽ ചോരപ്പാടുകൾ കണ്ടുവെന്നറിയിച്ചതിനെത്തുടർന്ന് പോലീസ് എത്തി ആ വാതിൽ പൊളിച്ചു. ടെറസ്സിൽ രക്തത്തിൽ കുളിച്ചു കിടക്കുന്ന ഹേംരാജിന്റെ മൃതദേഹം അഴുകാൻ തുടങ്ങിയ നിലയിൽ പോലീസ് കണ്ടെത്തി.
ഹേംരാജിന്റെ മൃതദേഹം കണ്ടെത്തിയതോടെ അയാളുടെ സുഹൃത്തുക്കളിലേക്ക് പോലീസിന്റെ അന്വേഷണം തിരിഞ്ഞു. ഹേംരാജിന്റെ ബന്ധുവും, തൽവാർ കുടുംബത്തിലെ മുൻ വേലക്കാരനുമായിരുന്ന വിഷ്ണു ഥാപ്പയെ പോലീസ് സംശയിക്കാൻ തുടങ്ങി. പത്തുവർഷത്തോളമായി തൽവാർ കുടുംബത്തിലെ വേലക്കാരനായിരുന്നു വിഷ്ണു, കൂടാതെ തൽവാർ ദമ്പതികളുടെ ആശുപത്രിയിലെ സഹായി കൂടിയായിരുന്നു. ദീർഘമായ അവധികൾക്ക് പോകുമ്പോഴൊക്കെ തന്റെ ബന്ധുക്കളിലാരെയെങ്കിലും തനിക്കു പകരക്കാരനായി കൊണ്ടു വന്നിട്ടേ വിഷ്ണു പോകാറുള്ളായിരുന്നു. വിഷ്ണു ഥാപ്പയാണ് ഹേംരാജിനെ തൽവാർ കുടുംബത്തിനു പരിചയപ്പെടുത്തുന്നത്. എന്നാൽ വിഷ്ണു ഥാപ്പ തിരികെ വന്നപ്പോൾ, തൽവാർ ദമ്പതികൾ അയാൾക്ക് ജോലി നിരസിക്കുകയായിരുന്നു പകരം ഹേംരാജിനെ തന്നെ മതിയെന്നു വിഷ്ണുവിനോട് പറയുകയുണ്ടായി. ഈ ദേഷ്യമാകാം കൊലപാതകത്തിലേക്ക് നയിച്ചതെന്ന് പോലീസ് സംശയിച്ചു.
കാരണങ്ങൾ
മെയ് 21 ന് ഡെൽഹി പോലീസും ഈ അന്വേഷണത്തിൽ പങ്കാളികളായി. ഇതേ സമയം, ആ കൊലപാതകത്തിൽ ആരുഷിയുടെ മാതാപിതാക്കളെ പ്രതിസ്ഥാനത്തു നിർത്തിക്കൊണ്ട് മാധ്യമങ്ങൾ രംഗത്തെത്തി. പോലീസും കൊലപാതകത്തിൽ രാജേഷും, നൂപുറും ഉൾപ്പെട്ടിട്ടുണ്ടാവാമെന്ന് സംശയിക്കാൻ തുടങ്ങി. രാജേഷിന്റേയും നൂപുറിന്റേയും പങ്ക് സംശയിക്കാനുള്ള നിരവധി കാരണങ്ങൾ പോലീസും,മാധ്യമങ്ങളും ഉയർത്തി. അതിൽ പ്രധാനമായിരുന്നത് ആരുഷിയുടേയും, മാതാപിതാക്കളുടേയും മുറികൾ തമ്മിലുള്ള അകലമായിരുന്നു. ഇരു മുറികളും വളരെ അടുത്തായിരുന്നെങ്കിലും, ആരുഷിയുടെ മുറിയിൽ നിന്നും തങ്ങൾ യാതൊരു ശബ്ദവും കേട്ടില്ല എന്നുള്ള ദമ്പതികളുടെ മൊഴി, വിശ്വാസ്യയോഗ്യമല്ല എന്ന് മാധ്യമങ്ങളുൾപ്പടെ ചൂണ്ടിക്കാണിച്ചു. മെയ് 16ന് ഇവരുടെ വീട്ടിൽ അന്വേഷണം നടത്തിക്കൊണ്ടിരുന്ന പോലീസിനോട്, പ്രതി ഹേംരാജാണെന്നും അവൻ നേപ്പാളിലേക്ക് രക്ഷപ്പെട്ടിട്ടുണ്ടാവാമെന്നും രാജേഷ് ആവർത്തിച്ചു പറഞ്ഞതും, ഹേംരാജിനെ പിടിക്കാൻ പോലീസിന് ഉടനടി 25000 രൂപ പാരിതോഷികം പ്രഖ്യാപിച്ചതും സംശയകരമായിരുന്നുവെന്ന് പിന്നീട് പോലീസ് കണ്ടെത്തി.
മാതാപിതാക്കളുടെ വിശദീകരണം
രാജേഷിന്റേയും, നൂപുറിന്റേയും കിടപ്പു മുറിയിലുള്ള എയർ കണ്ടീഷണർ രാത്രി മുഴുവൻ പ്രവർത്തിക്കുകയായിരുന്നു, കൂടാതെ മുറിയുടെ വാതിൽ അടച്ചിരുന്നു. ഇക്കാരണങ്ങൾകൊണ്ട് ആരുഷിയുടെ മുറിയിൽ നിന്നുമുള്ള യാതൊരു ശബ്ദവും തങ്ങൾ കേട്ടില്ല എന്ന് ഇവർ പോലീസിനു കൊടുത്ത മൊഴിയിൽ പറഞ്ഞു. ആരുഷിയുടെ തൊണ്ടക്ക് ചെറുതായ അസുഖം ഉണ്ടായിരുന്നതുകൊണ്ട്, അവൾക്ക് ഉറക്കെ നിലവിളിക്കാൻ കഴിഞ്ഞിരിക്കില്ല എന്നും മാതാപിതാക്കൾ സൂചിപ്പിച്ചു. ഹേംരാജിനെ കൊലയാളി വീടിന്റെ മുകളിൽ വച്ചാണ് കൊലപ്പെടുത്തിയതെന്നായിരുന്നു പോലീസിന്റെ കണ്ടെത്തൽ. ആരുഷിയേയും, ഹേംരാജിനേയും ഒരുിച്ച് കണ്ട മാതാപിതാക്കൾ ദേഷ്യത്തിൽ ഇരുവരേയും അവിടെ വെച്ച് കൊല ചെയ്യുകയായിരുന്നു എന്ന വാദത്തെ ഇത് ഖണ്ഡിക്കുന്നു. രാജേഷ് ധരിച്ചിരുന്ന വസ്ത്രങ്ങളെക്കുറിച്ചുള്ള ഡ്രൈവർ ഉമേഷിന്റെ മൊഴിയും ഈ വാദത്തെ ബലപ്പെടുത്തുന്നതായിരുന്നു. തലേദിവസം കാറിന്റെ താക്കോൽ രാജേഷിനെ ഏൽപ്പിക്കുമ്പോൾ ധരിച്ചിരുന്ന അതേ വസ്ത്രങ്ങൾ തന്നെയായിരുന്നു പിറ്റേ ദിവസം താൻ കാണുമ്പോഴും രാജേഷ് ധരിച്ചിരുന്നതെന്നായിരുന്നു ഉമേഷിന്റെ മൊഴി. രാജേഷിനേയും നൂപുറിനേയും രാവിലെ കണ്ട വേലക്കാരിയായ ഭാരതിയുടെ മൊഴിയുമായി ഇത് സാമ്യപ്പെടുന്നുണ്ടായിരുന്നു. രാവിലെ കാണുമ്പോൾ, രാജേഷ് ചുവപ്പു നിറത്തിലുള്ള ഒരു ടീഷർട്ടും ട്രൗസറും ആണ് ധരിച്ചിരുന്നതെന്നായിരുന്നു ഭാരതിയുടെ മൊഴി. രാജേഷിന്റെ വസ്ത്രങ്ങളിൽ ആരുഷിയുടെ രക്തക്കറ മാത്രമാണുണ്ടായിരുന്നു, ഹേംരാജിന്റെ രക്തത്തിന്റെ പാടുകൾ ഒന്നും രാജേഷിന്റെ വസ്ത്രങ്ങളിൽ നിന്നും പോലീസിനു കണ്ടെത്താനായിരുന്നില്ല. ആരുഷിയേയും, ഹേംരാജിനേയും കൊന്നത് തങ്ങളുടെ അഭിമാനത്തിനു കളങ്കം വരുമോ എന്നുള്ള പേടി കാരണമാണെന്ന കാരണവും കോടതിയിൽ ഇവർ എതിർത്തു. വിദ്യാഭ്യാസമുള്ള തങ്ങൾ ഇരുവരും മിശ്രവിവാഹിതരാണെന്നും, ഇങ്ങനെയുള്ള ഒരു പശ്ചാത്തലത്തിൽ നിന്നും വരുന്നവർക്ക് ദുരഭിമാനകൊല ചെയ്യാൻ കഴിയില്ലെന്നും രാജേഷിന്റേയും നൂപുറിന്റേയും അഭിഭാഷകർ കോടതിയിൽ വാദിച്ചു.
ഹൈക്കോടതി വിധി
നാലു വർഷത്തെ ജയിൽ വാസത്തിന് ശേഷം 2017 ഒക്ടോബർ 16 ന് തെളിവുകളുടെ അഭാവത്തിൽ കോടതി തൽവാർ ദമ്പതികളെ ജയിൽ മോചിതരാക്കി സി.ബി.ഐ ഹാജരാക്കിയ തെളിവുകൾ കൊണ്ട് കൊലപാതകം നടത്തിയത് തൽവാർ ദമ്പതികളാണെന്നു തെളിയുന്നില്ലെന്നു ഹൈക്കോടതി നിരീക്ഷിച്ചു. തെളിവുകളെ അഭാവത്താൽ, തൽവാർ ദമ്പതികളെ സംശയത്തിന്റെ ആനുകൂല്യം നൽകി വിട്ടയക്കുന്നുവെന്ന് ഹൈക്കോടതി വ്യക്തമാക്കി. ഈ വിധിയിൽ ഹൈക്കോടതി സി.ബി.ഐ സംഘത്തെ അതിരൂക്ഷമായി വിമർശിച്ചിരുന്നു.
അവലംബം
വർഗ്ഗം:ഉത്തർപ്രദേശിലെ കൊലക്കേസുകൾ
പോട്രയിറ്റ് ഓഫ് മിസിസ്. സെസിൽ വേഡ്
അമേരിക്കൻ ഛായാചിത്രകാരൻ ജോൺ സിംഗർ സാർജന്റ് വരച്ച ചിത്രമാണ് '''പോട്രയിറ്റ് ഓഫ് മിസിസ്. സെസിൽ വേഡ്.''' സ്കോട്ടിഷ് സാമൂഹികയായ ഫ്രാൻസെസ് ഫ്രൂ വേഡിനെ ഈ ചിത്രത്തിൽ വരച്ചിരിക്കുന്നു. 1886 ൽ വരച്ച ഈ ചിത്രം നിലവിൽ മിസോറിയിലെ കൻസാസ് സിറ്റിയിലെ നെൽ‌സൺ-അറ്റ്കിൻസ് മ്യൂസിയം ഓഫ് ആർട്ടിൽ തൂക്കിയിരിക്കുന്നു.
പശ്ചാത്തലം
1884 ലെ പാരീസ് സലൂണിൽ സാർജന്റിന്റെ പോർട്രെയിറ്റ് ഓഫ് മാഡം എക്സ് നിന്നുണ്ടായ അഴിമതിക്ക് ശേഷം, കലാകാരന് തന്റെ ഫ്രഞ്ച് ഉപഭോക്താക്കളിൽ ഭൂരിഭാഗവും നഷ്ടപ്പെടുകയും പുതിയ കമ്മീഷനുകൾ തേടി 1886-ൽ ഇംഗ്ലണ്ടിലേക്ക് താമസം മാറ്റുകയും ചെയ്തു. സാർജന്റിന്റെ പോട്രയിറ്റ് ഓഫ് മിസിസ്. സെസിൽ വേഡ് 1884 സലൂണിലെ വിവാദങ്ങൾക്കു ശേഷം അദ്ദേഹത്തിന്റെ ആദ്യത്തെ പ്രധാന പദ്ധതിയായിരുന്നു. കൂടാതെ മാഡം എക്‌സിന്റെ വിവാദപരമായ പല വശങ്ങളിൽ നിന്നും ഈ ചിത്രം ഔദ്യോഗികമായി പിൻവാങ്ങുന്നു. മിസ്സിസ് സെസിൽ വേഡ് (നീ ഫ്രാൻസെസ് മാക്കെ ഫ്രൂ; ജൂൺ 17, 1863 - ഡിസംബർ 30, 1908) സ്കോട്ട്ലൻഡിലെ ഗ്ലാസ്ഗോയിൽ ജനിച്ചു. 1883-ൽ ലണ്ടൻ സ്റ്റോക്ക് ബ്രോക്കർ സെസിൽ ലോറി വേഡിനെ (1857 - 1908) വിവാഹം കഴിച്ചു. വിക്ടോറിയ രാജ്ഞിയുടെ മുമ്പാകെ ഹാജരാകാൻ ധരിച്ചിരുന്ന വെളുത്ത സാറ്റിൻ ഗൗൺ ധരിച്ച് ലണ്ടനിലെ വീട്ടിൽ സാർജന്റിനായി ഇരിക്കുമ്പോൾ അവർക്ക് 23 വയസ്സായിരുന്നു പ്രായം.
വിവരണം
പോട്രയിറ്റ് ഓഫ് മിസിസ്. സെസിൽ വേഡ് പോർട്രെയ്റ്റുകളും ഇന്റീരിയറുകളും വരയ്ക്കുന്നതിൽ സാർജന്റിന്റെ വൈദഗ്ധ്യവും വെളിച്ചവും ഇരുട്ടും ധൈര്യത്തോടെ പരീക്ഷിക്കാനുള്ള അദ്ദേഹത്തിന്റെ സന്നദ്ധതയും കാണിക്കുന്നു. പെയിന്റിംഗിൽ മിസ്സിസ് വേഡിന്റെ പൂർണ്ണ ദൈർഘ്യമുള്ള തർജ്ജമയിൽ അവരുടെ വലതുവശത്തേക്ക് നോക്കുന്നു. അവരുടെ ശരീരം ഒരു കാഴ്ചാ കോണിൽ ചിത്രീകരിച്ചിരിക്കുന്നു. അവരുടെ സുന്ദരമായ ചർമ്മത്തിനും വെളുത്ത സാറ്റിൻ വസ്ത്രത്തിനും മുകളിൽ തിളക്കമുള്ള ലൈറ്റ് വാഷിംഗ് നൽകിയിരിക്കുന്നു. ചുവന്ന പുഷ്പം ചിത്രീകരിച്ചിരിക്കുന്ന കുഷനോടുകൂടി അപ്പോൾസ്റ്ററി ചെയ്ത തടികൊണ്ടുള്ള ബഞ്ചിൽ സെസിൽ വേഡ് തിളങ്ങുന്ന വളകളും കഴുത്തിൽ പ്രത്യേക തരം ആഭരണവും അണിഞ്ഞുകൊണ്ട് കയ്യിൽ വെള്ള വിശറിയും പിടിച്ചു ഇരിക്കുന്നു.
മങ്ങിയ വെളിച്ചമുള്ള പശ്ചാത്തലത്തിൽ, മഞ്ഞ മൂടുശീല കൊണ്ട് പൊതിഞ്ഞ ഒരു ജാലകത്തിലൂടെ ഉച്ചതിരിഞ്ഞ് വെളിച്ചം വീശുകയും അടുത്തുള്ള ഒരു ചെടിയുള്ള ഒരു ചെറിയ മേശയും കസേരയും പ്രകാശിപ്പിക്കുകയും ചെയ്യുന്നു.
എക്സിബിഷൻ ചരിത്രം
1887-ൽ ലണ്ടനിലെ ഡഡ്‌ലി ഗാലറിയിൽ ന്യൂ ഇംഗ്ലീഷ് ആർട്ട് ക്ലബ് എന്ന് സ്വയം വിശേഷിപ്പിക്കുന്ന കലാകാരന്മാരുടെ ഒരു പ്രദർശനത്തിൽ പോട്രയിറ്റ് ഓഫ് മിസിസ്. സെസിൽ വേഡ് സർജന്റിന്റെ ജീവിതത്തിൽ ഒരിക്കൽ പ്രദർശിപ്പിച്ചിരുന്നു.
1925-ൽ ഒരിക്കൽ ഇംഗ്ലണ്ടിലെ ലിവർപൂളിലെ വാക്കർ ആർട്ട് ഗ്യാലറിയിലും 1926-ൽ ലണ്ടനിലെ റോയൽ അക്കാദമി ഓഫ് ആർട്‌സിലും സാർജന്റിന്റെ രണ്ട് മരണാനന്തര എക്സിബിഷനുകളിലും ഈ ചിത്രം ഉൾപ്പെടുത്തിയിട്ടുണ്ട്.
1986-ൽ നെൽ‌സൺ-അറ്റ്കിൻസ് മ്യൂസിയം ആർട്ട് ഏറ്റെടുത്തതിനുശേഷം, പോട്രയിറ്റ് ഓഫ് മിസിസ്. സെസിൽ വേഡ് മൂന്ന് പ്രത്യേക പ്രദർശനങ്ങളിൽ പ്രദർശിപ്പിച്ചു. ആദ്യത്തേത് 1987-ൽ നെൽ‌സൺ-അറ്റ്കിൻസ് മ്യൂസിയത്തിൽ തിരഞ്ഞെടുത്ത പുതിയ ഏറ്റെടുക്കലുകളുടെ ഒരു പ്രദർശനമായിരുന്നു. അതിൽ ഹൈലൈറ്റ് ചെയ്ത മറ്റ് ചിത്രങ്ങൾക്കിടയിൽ പ്രത്യേക വിശിഷ്ടത ലഭിച്ചു.
ചിത്രം പിന്നീട് മെയ്ഡ് ഇൻ അമേരിക്ക: ടെൻ സെഞ്ച്വറീസ് ഓഫ് അമേരിക്കൻ ആർട്ടിൽ ഉൾപ്പെടുത്തിയിട്ടുണ്ട്. 1995 നും 1996 നും ഇടയിൽ മിനസോട്ടയിലെ മിനിയാപൊളിസ് ഇൻസ്റ്റിറ്റ്യൂട്ട് ഓഫ് ആർട്സ്, മിസോറിയിലെ സെന്റ് ലൂയിസ് ആർട്ട് മ്യൂസിയം, ഒഹായോയിലെ ടോളിഡോ മ്യൂസിയം, പിറ്റ്സ്ബർഗിലെ കാർനെഗീ മ്യൂസിയം ഓഫ് ആർട്ട്, കൂടാതെ നെൽ‌സൺ-അറ്റ്കിൻസ് മ്യൂസിയം തുടങ്ങി നാല് പ്രധാന അമേരിക്കൻ മ്യൂസിയങ്ങളിൽ എക്സിബിഷൻ നടത്തി.
1997-ൽ എം‌എയിലെ വില്യംസ്റ്റൗണിലെ ക്ലാർക്ക് ആർട്ട് ഇൻസ്റ്റിറ്റ്യൂട്ടിൽ സാർജന്റിന്റെ ആദ്യകാല കരിയറിലെ ചിത്രങ്ങൾ ഉൾക്കൊള്ളുന്ന ഒരു എക്സിബിഷനിൽ പോട്രയിറ്റ് ഓഫ് മിസിസ്. സെസിൽ വേഡ് ഉൾപ്പെടുത്തി.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
വടക്കുകിഴക്കൻ കാലവർഷം
ഒക്ടോബർ മുതൽ ഡിസംബർ വരെയുള്ള മാസങ്ങളിൽ ഇന്ത്യൻ ഉപഭൂഖണ്ഡത്തിലുണ്ടാകുന്ന മഴയാണ് വടക്കുകിഴക്കൻ കാലവർഷം എന്നറിയാപ്പെടുന്നത്. മൺസൂണിന്റെ മടക്കയാത്ര എന്നും ഇതിനെ വിളിക്കാറുണ്ട്
തെക്കുപടിഞ്ഞാറൻ കാലവർഷത്തെപോലെതന്നെ കരയിലും കടലിലും ഉണ്ടാകുന്ന താപനത്തിന്റെ വ്യതാസം തന്നെയാണ് വടക്കുകിഴക്കൻ കാലവർഷത്തിനു പിന്നിലും. ശിശിരകാലത്ത് ഇന്ത്യൻ ഉപഭൂകണ്ഡം ഇന്ത്യൻ മഹാസമുദ്രത്തെ അപേക്ഷിച്ച് തണുത്തിരിക്കുന്നു. തത്ഫലമായി വടക്കേഇന്ത്യക്ക് മുകളിൽ ഉള്ള വായു അന്തരീക്ഷത്തിലേക്ക് ഉയരുന്നു. ഇത് മൂലം ഇന്ത്യൻ ഉപഭൂകണ്ഡത്തിനു മുകളിൽ ഉയർന്നമർദവും സമുദ്രത്തിനു മുകളിൽ ന്യൂനമർദവും രൂപപ്പെടുന്നു. അങ്ങനെ വടക്കേ ഇന്ത്യയിൽ നിന്നും ടിബറ്റൻ പ്ലാറ്റോയിൽ നിന്നും ഉള്ള തണുത്ത വായു ഇന്ത്യൻ മഹാസമുദ്രത്തിന്റെ ദിശയിൽ വീശുന്നു. ആ വഴിക്ക് കുറച്ചു കാറ്റ് ബംഗാൾഉൾക്കടലിൽ നിന്നും അല്പം നീരവിയടങ്ങിയ വായു ഏറ്റെടുത്തിനു ശേഷം തമിഴ്നാട്ടിലൂടെ വീശുന്നു. കൂടെ അല്പം മഴയും കൊണ്ടുവരുന്നു. ഈ കാലഘട്ടത്തിൽ കേരളത്തിന്റെ തെക്കു ഭാഗങ്ങളിൽ കൂടുതൽ മഴ ലഭിക്കുമെങ്കിലും വടക്കൻ ഭാഗങ്ങളിൽ കാര്യമായി മഴ ലഭിക്കാറില്ല. ഉച്ചതിരിഞ്ഞു് ഉണ്ടാകാറുള്ള ഇടിയോടുകൂടിയ മഴയാണ് ഈ കാലത്തിന്റെ ഒരു പ്രത്യേകത.
ഇതും കാണുക
വർഗ്ഗം:കാലാവസ്ഥ വർഗ്ഗം:അപൂർണ്ണ ലേഖനങ്ങൾ
ക്ലോഡിയ ജോൺസ്
ട്രിനിഡാഡ് ടൊബാഗോയിൽ ജനിച്ച പത്രപ്രവർത്തകയും ആക്ടിവിസ്റ്റുമായിരുന്നു ക്ലോഡിയ ജോൺസ്, മുമ്പ്, ക്ലോഡിയ വെര കംബർബാച്ച്  ജീവിതകാലം (21 ഫെബ്രുവരി 1915 - 24 ഡിസംബർ 1964),. കുട്ടിക്കാലത്ത്, അവർ കുടുംബത്തോടൊപ്പം യുഎസിലേക്ക് കുടിയേറി, അവിടെ ഒരു കമ്മ്യൂണിസ്റ്റ് രാഷ്ട്രീയ പ്രവർത്തകയും ഫെമിനിസ്റ്റും കറുത്ത ദേശീയവാദിയുമായി. യുഎസിലെ കമ്മ്യൂണിസ്റ്റുകാരുടെ രാഷ്ട്രീയ പീഡനം കാരണം 1955 ൽ നാടുകടത്തപ്പെടുകയും പിന്നീട് യുണൈറ്റഡ് കിംഗ്ഡത്തിൽ താമസിക്കുകയും ചെയ്തു. യുകെയിൽ എത്തിയ ഉടൻ തന്നെ ജീവിതകാലം മുഴുവൻ കമ്മ്യൂണിസ്റ്റ് പാർട്ടി ഓഫ് ഗ്രേറ്റ് ബ്രിട്ടന്റെ (സി‌പി‌ജിബി), അംഗമായി തുടർന്നു. 1958 ൽ ബ്രിട്ടനിലെ ആദ്യത്തെ വലിയ കറുത്ത വർഗ്ഗക്കാരുടെ പത്രം വെസ്റ്റ് ഇന്ത്യൻ ഗസറ്റ് (WIG) സ്ഥാപിച്ച അവർ ലോകത്തിലെ രണ്ടാമത്തെ വലിയ വാർഷിക കാർണിവലായ നോട്ടിംഗ് ഹിൽ കാർണിവൽ സ്ഥാപിക്കുന്നതിൽ പ്രധാന പങ്കുവഹിച്ചു.
ആദ്യകാലജീവിതം
1915 ഫെബ്രുവരി 21 ന് ബ്രിട്ടീഷ് സാമ്രാജ്യത്തിന്റെ കോളനിയായിരുന്ന ട്രിനിഡാഡിലാണ് ക്ലോഡിയ വെര കംബർബാച്ച് ജനിച്ചത്. അവർക്ക് എട്ട് വയസ്സുള്ളപ്പോൾ, ട്രിനിഡാഡിലെ യുദ്ധാനന്തര കൊക്കോ വില തകർച്ചയെ തുടർന്ന് അവരുടെ കുടുംബം ന്യൂയോർക്ക് നഗരത്തിലേക്ക് കുടിയേറി .അഞ്ച് വർഷത്തിന് ശേഷം അവളുടെ അമ്മ മരിച്ചു. അവരുടെ അച്ഛൻ ഒടുവിൽ കുടുംബം പോറ്റാൻ ജോലി കണ്ടെത്തി. ജോൺസ് അവരുടെ ജൂനിയർ ഹൈസ്കൂളിൽ നല്ല പൗരത്വത്തിനുള്ള തിയോഡോർ റൂസ്വെൽറ്റ് അവാർഡ് നേടി. 1932-ൽ, ഹാർലെമിലെ മോശം ജീവിതസാഹചര്യങ്ങൾ കാരണം, 17-ആം വയസ്സിൽ അവൾക്ക് ക്ഷയരോഗം പിടിപെട്ടു. ക്ഷയരോഗം അവരുടെ ശ്വാസകോശത്തിന് പരിഹരിക്കാനാകാത്ത നാശം വരുത്തി. ജീവിതത്തിലുടനീളം ദീർഘനേരം ആശുപത്രികളിൽ കഴിയേണ്ടി വന്നു. അവൾ ഹൈസ്കൂളിൽ നിന്ന് ബിരുദം നേടി. പക്ഷേ അവരുടെ ബിരുദദാന ചടങ്ങിൽ പങ്കെടുക്കാനുള്ള ചെലവ് അവരുടെ കുടുംബത്തിന് താങ്ങാൻ കഴിഞ്ഞില്ല. സ്കോട്ട്സ്ബോറോ ബോയ്സിന്റെ കമ്മ്യൂണിസ്റ്റ് പാർട്ടിയുടെ പ്രതിരോധം കേട്ട് ജോൺസ് 1936-ൽ യംഗ് കമ്മ്യൂണിസ്റ്റ് ലീഗിൽ (YCL) ചേർന്നു. അവർ YCL-ന്റെ പത്രത്തിൽ ജോലി ചെയ്തു. പിന്നീട് സംസ്ഥാന വിദ്യാഭ്യാസ ഡയറക്ടറും YCL-ന്റെ ചെയർപേഴ്സണുമായി.
യുണൈറ്റഡ് സ്റ്റേറ്റ്സ് കരിയർ
അക്കാദമികമായി ശോഭനമായിരുന്നിട്ടും, കുടിയേറ്റക്കാരിയായ സ്ത്രീയായി തരംതിരിക്കപ്പെട്ടത് ജോൺസിന്റെ കരിയർ തിരഞ്ഞെടുപ്പുകളെ ഗുരുതരമായി പരിമിതപ്പെടുത്തി. കോളേജിൽ പോകുന്നതിനുപകരം അവർ ഒരു അലക്കുശാലയിൽ ജോലി ചെയ്യാൻ തുടങ്ങി. തുടർന്ന് ഹാർലെമിൽ മറ്റ് റീട്ടെയിൽ ജോലികൾ കണ്ടെത്തി. ഈ സമയത്ത് അവർ ഒരു നാടക ഗ്രൂപ്പിൽ ചേർന്നു. ഒരു ഹാർലെം ജേണലിനായി "ക്ലോഡിയ കമന്റ്സ്" എന്ന കോളം എഴുതാൻ തുടങ്ങി.
1936-ൽ, സ്കോട്ട്‌സ്‌ബോറോ ബോയ്‌സിനെ പിന്തുണയ്ക്കുന്ന സംഘടനകളെ കണ്ടെത്താൻ ശ്രമിച്ചു അവൾ യംഗ് കമ്മ്യൂണിസ്റ്റ് ലീഗ് USA-യിൽ ചേർന്നു. എത്യോപ്യയിലെ ഇറ്റാലിയൻ അധിനിവേശത്തോടുള്ള അമേരിക്കൻ കമ്മ്യൂണിസ്റ്റ് പ്രസ്ഥാനത്തിന്റെ എതിർപ്പാണ് കമ്മ്യൂണിസ്റ്റുകാരിൽ ചേരാൻ ജോൺസിനെ പ്രേരിപ്പിച്ച മറ്റൊരു ഘടകം. 1937-ൽ അവർ ഡെയ്‌ലി വർക്കറിന്റെ എഡിറ്റോറിയൽ സ്റ്റാഫിൽ ചേർന്നു, 1938-ഓടെ വീക്ക്‌ലി റിവ്യൂവിന്റെ എഡിറ്ററായി ഉയർന്നു. രണ്ടാം ലോകമഹായുദ്ധസമയത്ത് യംഗ് കമ്മ്യൂണിസ്റ്റ് ലീഗ് അമേരിക്കൻ യൂത്ത് ഫോർ ഡെമോക്രസി ആയതിനുശേഷം, ജോൺസ് അതിന്റെ പ്രതിമാസ ജേണലായ സ്പോട്ട്ലൈറ്റിന്റെ എഡിറ്ററായി. യുദ്ധാനന്തരം, ജോൺസ് വനിതാ ദേശീയ കമ്മീഷൻ എക്സിക്യൂട്ടീവ് സെക്രട്ടറിയായി, കമ്മ്യൂണിസ്റ്റ് പാർട്ടി യു‌എസ്‌എയുടെ (സി‌പി‌യു‌എസ്‌എ) വനിതാ കമ്മീഷൻ സെക്രട്ടറിയായി, 1952 ൽ നാഷണൽ പീസ് കൗൺസിലിലും ഇതേ സ്ഥാനം വഹിച്ചു. 1953-ൽ അവർ നീഗ്രോ അഫയേഴ്‌സിന്റെ എഡിറ്റർഷിപ്പ് ഏറ്റെടുത്തു.
പുറംകണ്ണികൾ
വർഗ്ഗം:1915-ൽ ജനിച്ചവർ വർഗ്ഗം:1964-ൽ മരിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
ഗാഡ്ഗിൽ സമിതി റിപ്പോർട്ട്
ലഘുചിത്രം ഇന്ത്യയുടെ തെക്കുഭാഗത്തായി സ്ഥിതിചെയ്യുന്ന പശ്ചിമഘട്ടമലനിരകളും അതിനോടനുബന്ധിച്ച പ്രദേശങ്ങളുമടങ്ങുന്ന പാരിസ്ഥിതികവ്യൂഹം നേരിടുന്ന പ്രശ്നങ്ങൾസംബന്ധിച്ചു പഠിച്ച്, റിപ്പോർട്ടു സമർപ്പിക്കുന്നതിനായി ഇന്ത്യാ ഗവൺമെന്റിന്റെ വനം - പരിസ്ഥിതിമന്ത്രാലയം രൂപീകരിച്ച വിദഗ്ദ്ധസമിതിയാണ് പശ്ചിമഘട്ട പരിസ്ഥിതിവിദഗ്ദ്ധ സമിതി (വെസ്റ്റേൺ ഘട്ട് ഇക്കോളജി എക്സ്പർട്ട് പാനൽ - WGEEP). ജൈവവൈവിദ്ധ്യ - പരിസ്ഥിതിസംരക്ഷണമേഖലകളിലെ 14 വിദഗ്ദ്ധരടങ്ങിയ ഈ സമിതി തയ്യാറാക്കിയ റിപ്പോർട്ട്, അതിന്റെ അദ്ധ്യക്ഷനായിരുന്ന മാധവ് ഗാഡ്ഗിലിന്റെപേരിൽ ഗാഡ്ഗിൽ കമ്മറ്റി റിപ്പോർട്ട് എന്നാണ് അറിയപ്പെടുന്നത്.
പത്തുകൂടി സ്ഥലം
കേരളത്തിലെ തൃശ്ശൂർ ജില്ലയിലെ തലപ്പിള്ളി താലൂക്കിൽ ഉൾപ്പെടുന്ന ചേലക്കര ഗ്രാമപഞ്ചായത്തിലെ 2011  വാർഡ് പുനർ നിർണ്ണയ പ്രകാരം നിലവിൽ പതിനാലാം വാർഡിൽ ഉൾപ്പെടുന്ന സ്ഥലമാണ് പത്തുകോടി -  ചേലക്കര നഗരത്തോട് അടുത്ത് തന്നെ കിടക്കുന്നു ഒരു പ്രദേശം കൂടിയാണ് ഇത് - കുടി എന്നാൽ വീട് എന്നും ഇവിടെ അർത്ഥം ഉണ്ട്. അതായത്  ശ്രീമൂലം തിരുനാൾ രാജാവ് ചേലക്കരയിൽ വന്നിരുന്ന സമയത്ത് സഹായത്തിനായി ഇവിടെ വന്ന റാവുത്തർ വിഭാഗം  മുസ്ലീമുകളുടെ പത്ത് കുടുംബങ്ങൾക്ക്  വീട് വെച്ച് നൽകി ഈ അർത്ഥത്തിലാണ് പത്തുകുടി എന്ന പേര് വന്നത് എന്ന്  അറിയപ്പെടുന്നു.
ഗാഡ്ഗിൽ സമിതി റിപ്പോർട്ട്
രൂപീകരണപശ്ചാത്തലം
2010 മാർച്ചിൽ, അന്നത്തെ കേന്ദ്ര വനം-പരിസ്ഥിതിമന്ത്രിയായിരുന്ന ജയറാം രമേശാണ്, ആണ്, പശ്ചിമഘട്ടപരിസ്ഥിതിസംബന്ധിച്ചു പഠിക്കുന്നതിനായി, ഈ വിദഗ്ദ്ധസമിതിയെ നിയോഗിച്ചത്. പശ്ചിമഘട്ടസംരക്ഷണവുമായി ബന്ധപ്പെട്ട്, 2010 ഫെബ്രുവരി 9ന് നീലഗിരിമലകളിലെ കോത്തഗിരിയിൽനടന്ന പരിസ്ഥിതിപ്രവർത്തകരുടെ സമ്മേളനത്തിലാണ് ഈ സമിതി രൂപീകരിച്ചുകൊണ്ടുള്ള പ്രഖ്യാപനം ജയറാം രമേശ് നടത്തിയത്. ഇന്ത്യയുടെ നാല്പതു ശതമാനത്തോളംവരുന്ന ഭൂപ്രദേശങ്ങൾ പശ്ചിമഘട്ടമലനിരകളോടു ബന്ധപ്പെട്ട പരിസ്ഥിതിവ്യൂഹത്തിന്റെ സ്വാധീനപ്രദേശങ്ങളായി വരുന്നുണ്ട്. ഏകദേശം ഇരുപത്തെട്ടു കോടി ജനങ്ങൾക്ക്, ഈ വനങ്ങൾ ജീവിതവിഭവങ്ങൾ നല്കുന്നു. ഈ മേഖലയിലെ അനിയന്ത്രിതമായ പ്രകൃതിചൂഷണത്തിനു നിയന്ത്രണമേർപ്പെടുത്തുന്നതിനായി, പശ്ചിമഘട്ടത്തിനു പ്രത്യേക പരിഗണനകൊടുത്തുകൊണ്ടുള്ള സംരക്ഷണപ്രക്രിയയ്ക്കു തുടക്കമിടണമെന്നത്, കാലങ്ങളായുള്ള ജനകീയ ആവശ്യമായിരുന്നു.
പത്തുകൂടി സ്ഥലം
ആയിരത്തിനു താഴെ ജനസംഖ്യയുള്ള ഈ പ്രദേശത്ത് കൂടുതലും ഇസ്ലാം മതവിശ്വാസികളാണ് താമസിക്കുന്നത് - അവിടെത്തന്നെ മതപഠന ശാഖയും ആരാധനാലയങ്ങളും ഉണ്ട്.
ഗാഡ്ഗിൽ സമിതി റിപ്പോർട്ട്
രൂപീകരണപശ്ചാത്തലം
പരിസ്ഥിതിസംഘടനകളും ശാസ്ത്ര-സാങ്കേതിക സമൂഹവുമൊക്കെയായിനടത്തിയ വിശദമായ സംവാദങ്ങൾക്കും സാങ്കേതികചർച്ചകൾക്കും അഭിപ്രായരൂപീകരത്തിനുംശേഷം 2011 ഓഗസ്റ്റ് 31 നാണ് ഗാഡ്ഗിൽ സമിതി തങ്ങളുടെ 522 പേജുള്ള റിപ്പോർട്ട് സർക്കാരിനു സമർപ്പിച്ചത്. കേരള ശാസ്ത്രസാഹിത്യപരിഷത്ത്, പ്രസ്തുത റിപ്പോർട്ടിന്റെ മലയാളപരിഭാഷ തയ്യാറാക്കി പ്രസിദ്ധീകരിച്ചിട്ടുണ്ട്.
പത്തുകൂടി സ്ഥലം
* രാഷ്ട്രീയം*
ചേലക്കര പഞ്ചായത്തിലെ പതിനാലാം വാർഡിൽ ഉൾപ്പെടുന്ന പത്തുകൂടി എന്ന ഈ സ്ഥലത്ത്  എന്നും കേരളത്തിലെ പ്രമുഖ എല്ലാ രാഷ്ട്രീയ പാർട്ടികളിലും പ്രവർത്തകരുണ്ട്. ഇന്ത്യൻ യൂണിയൻ മുസ്ലിം ലീഗ്, കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റ്, ഇന്ത്യൻ നാഷണൽ കോൺഗ്രസ് - എന്നെ പാർട്ടികളിൽ സാമാന്യം നല്ല വിഭാഗം  അനുഭാവികളും പ്രവർത്തകരും ഉണ്ട്.
ഗാഡ്ഗിൽ സമിതി റിപ്പോർട്ട്
പഠനരീതി
ആകെ പതിന്നാലുതവണയാണ്, സമിതി യോഗംകൂടിയത്. ആദ്യത്തെ യോഗം 2010 മാർച്ച് 30നും അവസാനത്തേത് 2011 ആഗസ്ത് 16-17 തീയതികളിലും ബംഗളുരുവിൽവച്ചു നടന്നു. വിവരശേഖരണത്തിനായി സമിതി 42 ഔദ്യോഗികകുറിപ്പുകൾ, ഏഴ് ആശയവിനിമയചർച്ചായോഗങ്ങൾ, ഒരു വിദഗ്ദ്ധകൂടിയാലോചനായോഗം, സർക്കാർ സ്ഥാപങ്ങളുമായി എട്ടു യോഗങ്ങൾ, സാമൂഹ്യസംഘടനകളുമായി നാല്പതു കൂടിയാലോചനകൾ, പതിന്നാലു സ്ഥലസന്ദർശനങ്ങൾ എന്നിവയാണുപയോഗിച്ചത്. ഗോവയിൽ, വിവിധസർക്കാർവകുപ്പുകളിലായി ചിതറികിടക്കുന്ന ഗോവ റീജിയൺൽ പ്ലാൻ എന്ന സംരംഭം ഗൂഗിൾ എർത്തുപയോഗിച്ച് ഏകോപിപ്പിച്ചു.
പരിസ്ഥിതിലോലമേഖലകൾ (Ecologically Sensitive Zones - ESZs) നിർണ്ണയിക്കാൻ മൊത്തം പശ്ചിമഘട്ടത്തെ സമിതി 9 കിലോമീറ്റർ നീളവും 9 കിലോമീറ്റർ വീതിയുമുള്ള 2200 ചതുരങ്ങളായി തിരിച്ചു. ഈ ചതുരങ്ങളിലുള്ള സസ്യസമ്പത്തിന്റെ വിവരങ്ങൾ മുമ്പേയുണ്ടായിരുന്നു. ഇതു ശേഖരിച്ച്, പ്രസിദ്ധീകരിച്ചതും അല്ലാത്തതുമായ മറ്റുപരിസ്ഥിതിവിവരങ്ങളും സംഗ്രഹിച്ച് 14 അടിസ്ഥാനസ്വഭാവങ്ങൾ തീരുമാനിച്ചു. ജൈവവൈവിധ്യം, ഭൂമിയുടെ ചരിവ്, മഴയുടെ തോത് എന്നിവയായിരുന്നു അവയിൽച്ചിലത്. ഈ 14 സ്വഭാവങ്ങൾക്കും ഒന്നുമുതൽ പത്തുവരെ മാർക്കു കൊടുത്തു. ഒന്നുമുതൽ മൂന്നുവരെ മാർക്കുകിട്ടിയ ചതുരങ്ങൾ മേഖല 3-ലും മൂന്നുമുതൽ അഞ്ചുവരെ മാർക്കുള്ളവ മേഖല 2-ലും അഞ്ചുമുതൽ പത്തു മാർക്കുവരെയുള്ളവ മേഖല 1-ലുമായിത്തിരിച്ചു.
പത്തുകൂടി സ്ഥലം
നിലവിൽ ഈ വാർഡിലെ ജനപ്രതിനിധി ശ്രീ പി കെ ജാഫർ മോൻ  കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റ് അംഗമാണ്.
ഗാഡ്ഗിൽ സമിതി റിപ്പോർട്ട്
പശ്ചിമഘട്ടത്തിന്റെ അതിരുകൾ
പരിസ്ഥിതിലോലമെന്ന വിഭാഗത്തിൽപ്പെടുത്തേണ്ട പശ്ചിമഘട്ടത്തിന്റെ അതിരുകളേതെന്നതാണ്, സമിതി പ്രധാനമായും നിർണ്ണയിച്ച ഒരു കാര്യം. മഹാരാഷ്ട്ര, ഗോവ, കർണ്ണാടക, തമിഴ്‌നാട്, കേരളം എന്നീ സംസ്ഥാനങ്ങളിൽക്കൂടെ അറബിക്കടലിനു സമാന്തരമായിക്കടന്നുപോകുന്ന, ഏതാണ്ട് 1490 കിലോമീറ്റർ ദൈർഘ്യവും കുറഞ്ഞത് 48 കിലോമീറ്റർമുതൽ 210 കിലോമീറ്റർവരെ പരമാവധി വീതിയും 129037 ചതുരശ്രകിലോമീറ്റർ വിസ്‌തൃതിയുമുള്ള പശ്ചിമഘട്ടമലനിരകളാണ് സമിതിയുടെ പഠനത്തിനു വിധേയമായത്. ഇതു മഹാരാഷ്ട്രയിലെ താപി നദിയുടെ തീരത്തുനിന്നാരംഭിച്ച്, തെക്കോട്ടു കന്യാകുമാരിവരെ വ്യാപിച്ചുകിടക്കുന്ന 8.31889°N, 72.94°W മുതൽ 21.27333°N, 78.32778°W വരെയുള്ള അക്ഷാംശ-രേഖാംശപ്രദേശമാണ്.
പത്തുകൂടി സ്ഥലം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഗാഡ്ഗിൽ സമിതി റിപ്പോർട്ട്
പരിസ്ഥിതിലോല മേഖലകൾ
പരിസ്ഥിതിലോലമേഖലകളെക്കൂടാതെ പരിസ്ഥിതിലോലപ്രദേശങ്ങളും സമിതി നിർദ്ദേശിച്ചിട്ടുണ്ട്. ഇവയുടെ അതിരുകൾ നിർണ്ണയിക്കേണ്ടതു സംസ്ഥാനസർക്കാറുകളും പഞ്ചായത്തുകളും ചേർന്നാണെന്നു സമിതി അഭിപ്രായപ്പെട്ടു. സമിതി പരിഗണിച്ച കേരളത്തിലെ പരിസ്ഥിതിലോലപ്രദേശങ്ങൾ ഇവയാണ്: (1) മണ്ടക്കൽ-പനത്തടി, (2) പൈതൽമല, (3) ബ്രഹ്മഗിരി-തിരുനെല്ലി, (4) പരിസ്ഥിതി പ്രാധാന്യമുള്ള വയനാടിന്റെ ഭാഗങ്ങൾ, കുറുവ ദ്വീപ്, (5)കുറ്റ്യാടി-പെരിയ-കൽപ്പറ്റ, (6)നിലമ്പൂർ-മേപ്പാടി, (7)സൈലന്റ് വാലി, (8)മണ്ണാർക്കാട്-ശിരുവാണി-മുത്തുക്കുളം, (9)നെല്ലിയാമ്പതി-പറമ്പിക്കുളം, (10) പീച്ചി-വാഴാനി, (11)പൂയ്യംകുട്ടി-തട്ടേക്കാട്-ഇടമലയാർ, (12)മൂന്നാർ-ഇരവിക്കുളം-ചിന്നാർ, (13) ഏലമലക്കാടുകൾ, (14) പെരിയാർ-റാന്നി-കോന്നി-ഗൂഡ്രീക്കൽ, (15) കുളത്തൂപ്പുഴ -തെന്മല, (16) അഗസ്ത്യമല-നെയ്യാർ-പേപ്പാറ. ഇവയെല്ലാം മുമ്പേയുള്ള ദേശീയോദ്യാനം, വന്യജീവിസങ്കേതം, ജൈവൈവിധ്യറിസർവുകൾ എന്നിവയ്ക്കു പുറമെയാണ്.
വികസനം
വികസനപ്രവർത്തനങ്ങളുമായി ബന്ധപ്പെട്ട്, ചെയ്യാവുന്നതും ചെയ്യരുതാത്തതുമായ കാരയങ്ങളും സമിതി നിർദ്ദേശിച്ചു. ഇവയുടെ ചുരുക്കം താഴെക്കൊടുക്കുന്നു.
ഇവയ്ക്കുപുറമെ തനതു മൃഗങ്ങളെ വളർത്തുന്നവർക്ക് പരിരക്ഷണസേവനത്തിനുള്ള കൂലി (conservation service charge) നൽകണമെന്നും, കാവുകളും കണ്ടൽക്കാടുകളും സംരക്ഷിക്കുന്നതിന് സഹായധനം കൊടുക്കണമെന്നും പരിസ്ഥിതിബോധവത്കരണപ്രവർത്തനങ്ങൾക്കായി സ്കൂളുകളിലെയും കോളേജുകളിലെയും പരിസ്ഥിതിക്ലബ്ബുകളുടെ സേവനം ഉപയുക്തമാക്കണമെന്നും സമിതി നിർദ്ദേശിക്കുന്നു. അതിരപ്പിള്ളി, ഗുണ്ടിയ അണക്കെട്ടുകൾ വേണ്ടയെന്നും ഗോവയിലും മഹാരാഷ്ട്രയിലും പുതിയ ഖനനം നിയന്ത്രണവിധേയമായേ ആകാവൂ എന്നുമുള്ള നിലപാടാണ് സമിതിയെടുത്തത്.
കസ്തൂരിരംഗൻസമിതി റിപ്പോർട്ട്
മാധവ് ഗാഡ്ഗിൽസമിതിയുടെ ഈ റിപ്പോർട്ടു സംബന്ധിച്ച് ഒരു വിഭാഗം ജനങ്ങളും സംസ്ഥാനസർക്കാരുകളും കടുത്ത ആശങ്കയുന്നയിക്കുകയും വിവിധ രാഷ്ട്രീയകക്ഷികൾ ഇതിനെതിരെ ശക്തമായ നിലപാടെടുക്കുകയുംചെയ്തു. ഇതിനെത്തുടർന്ന് ഈ ആശങ്കൾ പരിഗണിച്ചും ഗാഡ്ഗിൽസമിതി ശുപാർശകൾ വിലയിരുത്തിയും പ്രത്യേകറിപ്പോർട്ട് സമർപ്പിക്കുകയെന്ന നിർദ്ദേശത്തോടെ കേന്ദ്ര ആസൂത്രണക്കമ്മീഷനംഗം കെ. കസ്തൂരിരംഗന്റെ നേതൃത്വത്തിലുള്ള മറ്റൊരു സമിതിയെ കേന്ദ്രസർക്കാർ നിയോഗിച്ചു. ഹൈ ലെവൽ വർക്കിംഗ് ഗ്രൂപ്പ് എന്ന ഈ സമിതിയാണ്, കസ്തൂരിരംഗൻ കമ്മറ്റി എന്നറിയപ്പെടുന്നത്. എന്നാൽ വിശദമായ വിലയിരുത്തലിനുശേഷവും ഗാഡ്ഗിൽസമിതി ശുപാർശകളെ തത്ത്വത്തിലംഗീകരിക്കുന്ന നിലപാടാണ്, കസ്തൂരിരംഗൻസമിതിയും മുന്നോട്ടുവച്ചത്. എന്നാൽ സുപ്രധാനമായ ചില മേഖലകളിൽ കാതലായമാറ്റങ്ങളും നിർദ്ദേശിച്ചു. പശ്ചിമഘട്ടമലനിരകളുടെ നാലിൽ മൂന്നുഭാഗവും പരിസ്ഥിതിദുർബലപ്രദേശമായി പ്രഖ്യാപിച്ചുകൊണ്ടുള്ള ഗാഡ്ഗിൽ സമിതി ശുപാർശകളിൽ വിയോജിപ്പു രേഖപ്പെടുത്തി, പശ്ചിമഘട്ടമലനിരകളുടെ ഏകദേശം 37% ഇപ്രകാരമുള്ള പ്രദേശമാണെന്ന് കസ്തൂരിരംഗൻസമിതി വിലയിരുത്തി. ഗാഡ്ഗിൽക്കമ്മറ്റി ശുപാർശചെയ്ത മൂന്നുതരം പരിസ്ഥിതിസംവേദകമേഖലകൾക്കുപകരം ഒറ്റമേഖലയെമാത്രം സംരക്ഷിക്കാനായിരുന്നു നിർദ്ദേശം. കേരളത്തിലെ റിസർവ്, നിക്ഷിപ്തവനമേഖലകൾപോലും പൂർണ്ണമായി സംരക്ഷിക്കാൻ സമിതി ശുപാർശചെയ്യുന്നില്ല. ഉയർന്ന വനമേഖലയുൾപ്പെടുന്ന കണ്ണൂർ ജില്ലയിലെ തളിപ്പറമ്പ് താലൂക്കിലെ ഒരു വില്ലേജുപോലും പരിസ്ഥിതിസംവേദകമേഖലയായി പട്ടികയിലില്ലായെന്നത് പരിസ്ഥിതിപ്രവർത്തകരുടെ വിമർശനത്തിനു വിധേയമായിട്ടുണ്ട്. തലശ്ശേരി താലൂക്കിലെയും വനമേഖല, പൂർണ്ണമായി സംരക്ഷിക്കപ്പെടേണ്ട പ്രദേശത്തിൻ്റെ പട്ടികയിലില്ല. തലശ്ശേരി താലൂക്കിലെ ആറളം, കൊട്ടിയൂർ, ചെറുവാഞ്ചേരി വില്ലേജുകൾമാത്രമാണ് പട്ടികയിലുള്ളത്. ഫലത്തിൽ ഗാഡ്ഗിൽസമിതി റിപ്പോർട്ടിൻ്റെ അന്തഃസത്ത ഉൾക്കൊള്ളാതെയും പരിസ്ഥിതിസംരക്ഷണത്തിനുള്ള മാർഗ്ഗങ്ങൾ വ്യക്തമായി നിർദ്ദേശിക്കാതെയുമാണ് ഈ റിപ്പോർട്ടു തയ്യാറാക്കിയിരിക്കുന്നത്. വിവിധ സംസ്ഥാനസർക്കാരുകളുടെയും കുടിയേറ്റക്കാരുടെപേരിൽ ചില എൻ.ജി.ഒ സംഘടനകളുടെയും നിവേദനങ്ങളുടെ അടിസ്ഥാനത്തിലാണ് കാതലായ മാറ്റങ്ങൾ വരുത്തിയിരിക്കുന്നത്. പരിസ്ഥിതിസംവേദകമേഖലകളിലെ വികസനപ്രവർത്തനങ്ങളിൽ ഗാഡ്ഗിൽസമിതി നിർദ്ദേശിച്ച കർശനനിയന്ത്രണങ്ങൾതന്നെ നടപ്പാക്കണമെന്നും യാതൊരുവിധ ഖനനപ്രവർത്തനങ്ങളും ഇപ്രകാരമുള്ള പരിസ്ഥിതിദുർബലപ്രദേശങ്ങളിൽ അനുവദിക്കുവാൻപാടില്ലെന്നും സമിതി നിർദ്ദേശിക്കുന്നുണ്ട്. അതുപോലെ ഈ മേഖലയിലെ അമ്പതു വർഷത്തിനുമുകളിൽ പ്രായമുള്ള അണക്കെട്ടുകൾ പ്രവർത്തനമവസാനിപ്പിക്കണമെന്ന നിർദ്ദേശത്തോടും കസ്തൂരിരംഗൻസമിതി വിയോജിച്ചു. അവ അറ്റകുറ്റപ്പണികൾനടത്തി സംരക്ഷിക്കാവുന്നവയാണെന്ന അഭിപ്രായമാണ് ഈ സമിതി പ്രകടിപ്പിച്ചത്. എന്നാൽ അതിരപ്പള്ളി ജലവൈദ്യുത പദ്ധതിയെ എതിർത്തുകൊണ്ടുള്ള ഗാഡ്ഗിൽസമിതി ശുപാർശയെ ഈ സമിതിയും പിന്താങ്ങിയെങ്കിലും പുതിയ പഠനറിപ്പോർട്ടുമായി, അംഗീകാരത്തിനായപേക്ഷിക്കണമെന്നു കേരള സർക്കാരിനോടു നിർദ്ദേശിക്കുകയുംചെയ്തു. കസ്തൂരിരംഗൻറിപ്പോർട്ട് തള്ളിക്കളയണമെന്നും പശ്ചിമഘട്ടസംരക്ഷണത്തിനായി ഗാഡ്ഗിൽക്കമ്മറ്റി റിപ്പോർട്ട് ചർച്ചചെയ്തു നടപ്പാക്കണമെന്നും കേരളത്തിലെ പ്രമുഖപരിസ്ഥിതിസംഘടനയായ കേരളശാസ്ത്രസാഹിത്യപരിഷത്ത് സംസ്ഥാനവാർഷികം, പ്രമേയത്തിലൂടെ സർക്കാരുകളോടാവശ്യപ്പെട്ടു.
വിവാദങ്ങൾ
ഗാഡ്ഗിൽ, കസ്തൂരിരംഗൻ റിപ്പോർട്ടുകൾ ചൂടേറിയ രാഷ്ട്രീയവിവാദങ്ങൾക്കും ചർച്ചകൾക്കും കാരണമായി. ഗാഡ്ഗിൽ റിപ്പോർട്ട് ദീർഘനാളായിട്ടും വനം-പരിസ്ഥിതിമന്ത്രാലയം പ്രസിദ്ധീകരിക്കാഞ്ഞതും പിന്നീട് വിവരാവകാശനിയമത്തിലൂടെ റിപ്പോർട്ടു പുറത്തുകൊണ്ടുവരേണ്ടിവന്നതും വിവാദങ്ങൾക്കു തിരികൊളുത്തി.